text:
Joseph Smith
Hi Joseph Smith, Jr. (Disyembre 23, 1805 – Hunyo 27, 1844) in uska pinuno hin relihiyon nga nagtukod han Latter Day Saint movement.
→ Hi Propeta Joseph Smith in usa nga propeta o manaragna han Dios.
→ Hi Propeta Joseph Smith an propeta nga nag pahi-uli han tinuod nga singbahan han Ginoo Jesucristo (An Singbahan ni Jesucristo han mga Baraan ha Urhi nga mga Adlaw) mahuman ini in mag-apostasiya.
→ Hi Propeta Joseph Smith an propeta nga naghubad han usa nga kadaan nga Baraan nga Kasuratan nga tinatawag nga Libro ni Mormon ha Ingles nga pinulungan.
Pahiuna
An Libro ni Mormon in usa nga libro han baraan nga kasuratan nga paropareho han Biblia. Ine in sinurat mahitungod han kanan Diyos pakigsarosarabut han mga kadaan nga nag-ukoy ha America ngan mayada sulod, sugad man had Biblia, nga kabug-osan han waray katapusan nga ebanghelyo. Ine nga libro in ginsurat hin damo nga mga propeta hadton una nga mga panahon pinaagi han espiritu han panagna ngan pagpapahayag. An ira mga pulong, nga ginsurat ha bulawan nga mga lamina, in ginsaysay ngan ginpahalipot han propeta nga nagsusurat nga ginngangaranan kan Mormon. Ine nga sinurat in nagsusumat han mga pangasoy han duha nga dagko nga sibilisasyon. An usa hine in tikang ha Jerusalem hadton tuig 600 B.C., ngan kahuman nagkabulag ngadto hin duha nga nasud, nga kinikilala nga mga Nephite ngan mga Lamanite. An lain liwat nga hugpo in umabot sayo pa han paglipongon han Ginoo an pinulungan dida han Tore ha Babel. Ine nga mga hugpo in kinikilala nga mga Jaredite. Paglabay hin pira kayukot katuig, ine ngatanan in napoo labot la han mga Lamanite, nga ine in nagin uray nga ginikanan han mga Indiyan didto ha America. An pinakadako nga nahinabo nga nahisurat dida han Libro ni Mormon amo an pagbisita han Ginoo Jesucristo ngadto han mga Nephite katapos han iya pagkabanhaw. Ine in nagsasaysay han mga tutdo han ebanghelyo, naghatag han plano han katalwasan, ngan nagsusumat han mga tawo kun ano an ira bubuhaton para makuha an kamurayawan hine nga kinabuhi ngan han waray katapusan nga katalwasan ha tiarabot nga kinabuhi. Katapos ni Mormon makompleto an iya mga sinurat, iginhatag niya ine nga pangasoy ngadto han iya anak nga hi Moroni, nga nagdugang han iya kalugaringon nga mga pulong ngan gintago ine nga mga lamina dida han bungtod ha Cumorah. Hadton Septyembre 21, 1823 an amo la gihapon nga Moroni, usa na nga mahimayaon, ngan nabanhaw nga tawo, an nagpakita han Propeta nga hi Joseph Smith ngan nagtutdo ha iya mahitungod hadton kamaihaan nga sinurat ngan hadton pagka hubad hine ngadto han Inglis nga pinulungan. Ha igo nga takna ine nga mga lamina in igintubyan ngadto kan Joseph Smith, nga naghubad han mga sinurat hito pinaagi han gasa ngan gahum han Diyos. Ine nga sinurat in ginhubad ngadto hin magkaderodilain nga mga yinaknan nga usa nga bag-o ngan dugang nga nagpapamatuod nga hi Jesucristo in Anak han Diyos nga buhi ngan an ngatanan nga kumakarawat ha iya hin pagsunod han mga balaod ngan ordinansa han ebanghelyo in may katalwasan. Mahitungod hine nga sinurat an Propeta nga hi Joseph Smith in nagsiring: “Akon ginsumatan an akon mga kabugtoan nga an Libro ni Mormon amo an pinaka waray sayop nga libro dinhe ha kalibutan, ngan amo an pundasyon han aton relihiyon, ngan an usa nga tawo in magigin harani ha Diyos pinaagi han pagsunod han mga tutdo hito, kontra han iba nga klase hin libro.” Labot la kan Joseph Smith, an Ginoo in nagtawag hin 11 pa nga iba para makita ha ira kalugaringon an bulawan nga mga lamina nga magin dire ordinaryo nga mga testigos han kamatuoran ngan kasagrado han Libro ni Mormon. An ira ginsurat nga mga pagpamatuod in gin-upod dinhe nga “An Pagpamatuod han Tulo nga mga Testigos” ngan “An Pagpamatuod han Walo nga mga Testigos.” Gin-aabi-abi an ngatanan nga katawhan ha bisan diin nga lugar nga magbasa han Libro ni Mormon, pamurobuoton ha ira kasingkasing an mga tugon nga aada hito, ngan magampo ha Diyos, an Waray Katapusan nga Amay, ha ngaran ni Cristo kun ine nga libro in matuod. Adton magpapadayon hine nga buruhaton ngan mangaro nga may pagtuo in magkakaada hin pagpamatuod han kamatuoran hito ngan kabaraan pinaagi han gahum han Espiritu Santo. (Kitaa ha Moroni 10:3–5). Ngan adton nagkaada hin sagrado nga pagpamatuod tikang han Baraan nga Espiritu in mahibabaro pinaagi hin pareho nga gahum nga hi Jesucristo amo an Manunubos han kalibutan, ngan hi Joseph Smith amo an iya tagapagpahayag ngan propeta ha urhi nga mga adlaw, ngan an Simbahan ni Jesucristo han mga Baraan ha Urhi nga mga Adlaw amo an ginhadian han Ginoo nga ibinalik ngahaw dinhe ha kalibutan, ha pag-andam han ikaduha nga pagkanhi han Mesiyas.
An Pagpamatuod Han Propeta Nga Hi Joseph Smith
An kanan propeta nga hi Joseph Smith kalugaringon nga mga pulong mahitungod han pag-abot han Libro ni Mormon amo an mga: “Dida han gab-i han ika 21 han Septyembre [1823] … ako nagampo ngan nangamuyo ngadto han Makagarahum nga Diyos. … “Samtang nga binubuhat ko an pagampo ha Diyos, nadiskubrihan ko in lamrag nga nagpakita ha kuwarto, nga nagpadayon pagdugang ngada nga an kuwarto nagmapawa pa kontra han kaudtuhon, in dayon la in personahe nagpakita harani ha akon higdaan, natindog ha hangin, kay an iya tiil waray sasaghid han salog. “Mayada hiya sul-ot nga haluag nga sutana nga masyado kapino an kabusag. Ito usa nga kabusag nga labaw han bisan ano ha kalibutan nga akon na nakit-an; ngan dire ako matuod nga mayada butang ha kalibutan nga mahihimo hikit-an nga sobra pa kabusag ngan kainggat. An iya mga kamot dayag, ngan an iya gihapon mga butkon, labaw la hin gutiay han panglayan; ngan, liwat, an iya mga tiil dayag, pati an iya mga bitiis, igbaw la hin gutiay han iya muko-buko. An iya gihapon liog ngan ulo lubas. Akon nadiskubre nga waray hiya iba nga bado labot la hine nga sutana, kay ito abri, nga kinikita ko an iya dughan. “Dire la an iya sutana an sobra kabusag, kundi an bug-os niya nga pagkatawo mahimayaon ngan dire angay mailadawan, ngan an iya pamahungpahong ha kamatuoran baga hin kikidlat. An kuwarto sobra an lamrag, pero dire sugad dida han pali bot han iya lawas nga mas malamrag. Han una ko nga pagkita ha iya, ako nahadlok; pero pagkaoruiha nawara an akon pagkahadlok. “Tinawag niya an akon ngaran, ngan nagsiring ha akon nga hiya usa nga mensahero nga ginpadara tikang han Diyos nganhi ha akon, ngan nagpakilala nga an iya ngaran hi Moroni; nga an Diyos may buruhaton para ha akon; ngan an akon ngaran magigin lantaran hin maupay ngan maraot ha ngatanan nga mga nasud, mga katulinan, ngan mga pinulungan, ngan pagyayakanon hin maupay ngan maraot ha ngatanan nga katawhan. “Nagsiring hiya nga mayada libro nga nakatago, sinurat dida hin bulawan nga mga lamina, nga nagsusumat han pangasoy han mga una nga katawhan hine nga kontinenti, ngan kun hain hira nagtikang. Iya gihapon ginsiring nga an kabug-osan han waray katapusan nga Ebanghelyo nakasurat dida, sugad nga iginhatag han Manurubos ngadto han kadaan nga nanngongokoy; “Sugad liwat, mayada duduha nga bato ha pilak nga balayan hin salamin — ngan ine nga mga bato, nakataud ha usa nga taming ha dughan, nga tinatawag nga Urim ngan Thummim — nga nakahipos upod an mga lamina; ngan an pagtatag-iya ngan paggamit hine nga mga bato amo an Tagatan-aw han daan o naglabay nga mga panahon; ngan an Diyos gin-andam ine ha panuyo han paghubad han libro. “Ngan liwat, hiya nagsumat ha akon nga kun makuha ko adto nga mga lamina nga iya ginsiring — kay an oras han pagkuha waray pa man abot — dire ko angay igpakita adto ngadto hin bisan hin-o nga tawo; bisan an taming ha dughan upod an Urim ngan Thummim; ngadto la ha ira nga igsusugo ha akon pagpakitaan; kun akon buhaton ine ako in mamatay. Samtang hiya nakikipagkayakan ha akon mahitungod hine nga mga lamina, an bisyon naabri ha akon hunahuna ngan akon nakita an lugar kun diin nakahipos an mga lamina, ngan duro kaklarado ngan katukib ngan nahibaroan ko ngahaw an lugar han pagbisitaha ko. “Kahuman hine nga pagkinayakan, nakita ko nga an lamrag dida han kuwarto nagtikang hin dagmit nga pagtitirok palibot han tawo nga nakipaghimangraw ha akon, ngan nagpadayon ine, ngada nga an kuwarto nagsisirom, labot la dida han iya lawas, dagmit la in nakita ko, an agianan nga naabri tipakadto ha langit, ngan hiya pumaigbaw ngada han dire ko na ha iya paghikit-i, ngan an kuwarto nagpabilin nga pareho han una nga waray pa an langitnon nga kalamrag magpakita. “Han nahigda na ako ginpinanhuna-huna ko adto nga akon hinkit-an, ngan dako an akon paghipausa han mga ginsumat ha akon hine nga dire ordinaryo nga mensahero; ngan, ha butnga han akon pagampo, nadiskubri ko na liwat nga an akon kuwarto nagtikang na liwat paglamrag, ngan ha kadaliay, in amo la gihapon nga langitnon nga mensahero nakada na liwat harani han akon higdaan. “Nagtikang hiya, ngan iginsaysay na liwat niya an asya la gihapon nga mga butang nga iya ginhimo hadton una niya nga pagbisita, hin waray bisan ano nga pagkaiba; ngan pagkatapos hadto iginpasabot niya ha akon an dako nga paghukom nga maabot ha kalibutan, ngan may dako nga pagkagubot pinaagi han taggutom, espada, ngan epidemya; ngan ine nga mabug-at nga paghukom mapakanhi ha kalibutan dida hine nga henerasyon. Kahuman maisaysay ine nga mga butang, pumaigbaw na liwat hiya pareho han iya ginbuhat han una. “Hine nga mga takna, halarom kaupay an mga impresyon nga nahimo ha akon huna-huna, nga an kapiraw hinmarayo han akon mga mata, ngan hinmigda ako nga nadaug han pagkatingala han akon nakita ngan nahibatian. Pero sugad na la an akon paghipausa han otro ko makita an amo la gihapon nga mensahero tupad han akon higdaan, ngan nahibatian ko nga iya igin-otro an mga butang nga iya iginsumat hadto; nga may dugang nga pahinumdum, nga hi Satanas pagsusulayon ako (dara han kamakuri han panginabuhi han pamilya han akon amay), nga makuha an lamina ha panuyo nga magriko. Iya ako ginpasidan-an, ngan nagsiring nga waray ako iba nga panuyo ha pagkuha hito nga mga lamina kundi an paghimayaon an Diyos, ngan kinahanglan dire madara pinaagi hin iba nga panuyo ngan kundi pagtukod han iya ginhadian; kay kun iba an panuyo dire ko hira makukuha. “Pagkatapos han iya ikatulo nga pagbisita, nagtipaigbaw naliwat hiya ngadto ha langit sugad han una, ngan ako nabayaan na liwat para huna-hunaon adto nga urusahon nga hitabo; nga dayon la katapos adto nga langitnon nga mensahero sumaka ha kalangitan han ikatulo ka beses, an manok tumugaok, ngan nakasabot ako nga tikaaga na, salit an amon pagkinayakan amo in nakaokopar han bug-os nga gab-i. “Waray kaiha binmuhat ako ha akon higdaan, ngan, pareho han nabatasan, ginbuhat ko an akon mga trabahuon hito nga adlaw; pero, han pagprubar ko pagtrabaho sugad han iba nga panahon, nanluya ako nga waray na ako pakagtrabaho. An akon amay, nga akon upod ha trabaho, nakasabot nga mayada ako malain nga inaabat ngan hiya nagsagdon nga umuli ako. Nagtikang ako pagtipauli ha balay; pero, han akon paglakbay ha alad han amon uma, nawarayan ako kusog, ngan natumba ako ngadto ha tuna ngan nawarayan ako sarabutan han bisan ano. “An siyahan nga butang nga akon nahinumduman amo an tingog nga nagyakan ha akon, nga nagsangpit han akon ngaran. Humangad ako, ngan nakita ko an amo la gihapon nga mensahero nakatukdaw ha hangin igbaw han akon ulo, nga ginpapalibotan hin lamrag sugad hadto. lya liwat iginsaysay an ngatanan nga iya ginsumat hadton gab-i nga naglabay, ngan ginsugo ako nga pumakadto han akon amay ngan igsumat ha iya an bisyon ngan han mga kasugoanan nga akon nakarawat. “Sinmugot ako; bumalik ako ngadto han akon amay ha uma, ngan ginsaysay ko an ngatanan nga butang ha akon amay. An iya baton nga ito tikang ha Diyos, ngan nagsiring hiya nga umuli ako ngan buhaton ko an siring hadto nga mensahero. Lumakat ako ha uma, ngan nasingadto ako han lugar nga iginsumat ha akon han mensahero nga tinataguan han mga lamina; ngan dara han pagkatukib han lugar nga akon hinkit-an ha bisyon, nahibaroan ko dayon kun hain ito han pagabot ko didto. “Harani han bungto han Manchester, probinsya han Ontario, New York, may usa nga bungtod nga igo la iton kadakuon, nga amo an pinakahataas dida han nahidabi nga lugar. Didto han katundan nga kilid hini, nga bungtod, dire harayo ha bawbaw, ha ilarum han dakulaay nga bato, nahimumutang an mga lamina, sulod hin bato nga kahon. Ine nga bato madakmol ngan malidong dida ha butnga han uruigbaw nga bahin, ngan manipis dida han kagiliran, salit an butnga hine kinikita ha bawbaw han tuna, pero an ngatanan nga ligid natatak-upan hin tuna. “Pakakuha han tuna, kumuha ako hin panligwat, nga akon ginbutang hin maupay ha ilarum han ligid han bato, ngan pinaagi hin gutiay nga kusog akon ine ginpatukal. Akon ginhiling ngadto ha sakob, ngan didto manggud akon hinkit-an an mga lamina, an Urim ngan Thummim, ngan an taming ha dughan, sugad han ginsiring hadton mensahero. An kahon nga hinmumutangan hine in ginhimo pinaagi hin pagtaragkip hin mga bato nga mayada sugad hin semento. Ha ilarum hine nga kahon mayada duduha nga bato nga gintakip tipabalabag, ngan ha bawbaw hito nahimumutang an mga lamina ngan han iba pa nga mga butang nga kaupod hito. “Akon ginprobaran pagkuha ha ira, kundi gin did-an ako han mensahero, ngan iya ako ginpahinumdum nga an takna pagkuha hito in waray pa umabot, ngan dire ko ine makukuha samtang dire pa naabot an ika-upat katuig tikang hadto nga takna; pero nagsiring hiya nga ako kumadto han ginsiring nga lugar kada usa katuig, nga hiya aadto makikipagkita ha akon, nga ako kinahanglan magpadayon hasta nga umabot an takna ha pagkuha han mga lamina. “Ngan manggud, sugad han tugon ha akon, nakadto ako kada katapusan han tuig, ngan ha kada ko pagkadto, akon hinkikit-an an amo la gihapon nga mensahero, nakakakarawat ako hin mando ngan kinaadman tikang ha iya kada namon paghihimangraw, mahitungod han bubuhaton han Ginoo, ngan kun ano an mga paagi han Iya ginhadian ha urhi nga mga adlaw. “Ha kamaihaan inmabot an panahon para makuha ko an mga lamina, an Urim ngan Thummim, ngan han taming ha dughan. Dida han ika-22 han Septyembre, 1827, kinmadto ako sugad ha una kada katapusan han tuig ha nahimumutangan han mga lamina, an amo la gihapon nga langitnon nga mensahero an naghatag han lamina ha akon upod han pagpahinumdum: Nga ako in magigin responsable hito; ngan kun dire ko ine paghirotan, ngan tungod hin pagpasibaya, ako sisirutan; pero kun akon ngani gamiton an ngatanan nga mahihimo ko para ine nga mga lamina mabantayan, ngada, han pagkuhaa hadto nga mensahero, ine in mapapanalipdan. “Akon dayon hinbaroan kun kay ano nga kinmarawat ako hadto nga mabug-at nga mando han pagtipig hin maupay han mga lamina, ngan kay ano nga an mensahero nagsiring nga kun akon na nabuhat adton ngatanan nga ginkikinahanglan ha akon, iya an lamina kukuhaon. Waray la kaiha nga hinbaroan nira nga aada na an mga lamina ha akon, an makusog nga puwersa in gingamit para makuha nira ito ha akon. Kada paagi nga poydi mahimo an ginamit para hito nga panuyo. An pagtimaraut ha akon in dimugang hin kapait ngan kaduro kumpara hadto, ngan an kadam-an nga mga tawo in permi la nagbabantay para makuha ine nga mga lamina ha akon kun mahihimo. Kundi tungod han kinaadman han Diyos, ine nagpabilin ha maupay nga kahimtang ha akon mga kamot, ngada nga natuman ko an mga ginkikinahanglan ha akon kamot. Ngan kahuman, sugad han amon ginkasarabutan, ginkuha han mensahero, ginhatag ko ine ha iya; ngan aadto ine ha iya ngada hine yana nga adlaw, hine nga ikaduha ka adlaw han Mayo, 1838.” Ine nga kadaan nga mga sinurat nga kinuha tikang ha tuna nga sugad hin tingog han mga tawo nga nagyayakan tikang ha tapo-tapo, ngan ginhubad ngadto ha kabag-ohan nga yinaknan pinaagi hin gasa ngan gahum han Diyos sugad han pagtestigos han Baraan nga pagpamatuod, in siyahan nga ginpublisar ngada han kalibutan ngada ha Inglis dida han tuig 1830 nga The Book Of Mormon.


c: text/html

text:
Probinsya han Valencia
An Valencia (ha Kinatsila: Valencia /ba'lenθja/, ha Catalan: València /va'łensia/) usa nga probinsya han Comunidad Valenciana, Espanya, ha butnga nga bahin han Katunaan han Valencia.
Ginsasapitan ini han mga probinsya han Alicante, Albacete, Cuenca, Castellón, ngan han Dagat Mediterraneo. Kabahin han teritoryo hini, an Rincón de Ademuz, amo in exclave nga nahamutnga han mga probinsya han Cuenca ngan Teruel.
Han 2,267,503 ka tawo han probinsya, mga usa nga ika-tulo nga bahin hini nangungukoy didto han kapital nga an ngaran gihapon Valencia, nga amo gihapon an kapital han komunidad autonoma. An probinsya mayda 265 ka munisipyo. Kitaa an Lista han mga munisipyo ha Valencia.
An probinsya ginbahin-bahin ha mga comarca o comarque:
- El Camp de Túria
- El Camp de Morvedre
- La Canal de Navarrés
- La Costera
- La Foia de Bunyol / La Hoya de Buñol
- L'Horta de València
- La Plana de Utiel
- El Racó d'Ademús / El Rincón de Ademuz
- La Ribera Alta
- La Ribera Baixa
- La Safor
- Els Serrans / Los Serranos
- La Vall d'Albaida
- La Vall de Cofrents-Aiora / El Valle de Cofrentes-Ayora

robotstxt: allowed

filter: keep


text:
Capri, Napoles
An Capri usa ka comune ha lalawigan han Napoles ha rehiyon han Campania ha nasod han Italya. Nahamutáng iní ha purô han Capri ha Italya. Nahihimo iní han butnga ngan sidlangan han purô samtang an katundan amo an comune han Anacapri.
Mga nangunguna nga kiritaonIgliwat
- Marina Grande, daungan han Capri
- Piazza Umberto I kilalado ha pagtawag nga Piazzetta
- Certosa di San Giacomo, nga mayda paglantaw han daungan nga Marina Piccola
- Villa Jovis
Mga singbahanIgliwat
- Chiesa di San Costanzo
- Chiesa di Santo Stefano
- Chiesa di Sant'Anna
- Chiesa di S. Michele
- Chiesa di S. Maria del soccorso
- Chiesa di S. Andrea
- Chiesa di Costantinopoli
- Cimitero acattolico di Capri
PagsubayIgliwat
Upod ha mga kiritaon hiní nga munisipalidad an Via Krupp, Faraglioni, Arco Naturale, Villa Lysis, Villa Malaparte. An Palazzo a Mare amo an mga extensibo nga mga nahabilin nga gintukod han mga Romano ha littoral nga zona han Capri.[1]
PanakayanIgliwat
Mayda mga barko hin pantabok ngan hydrofoil tikang ha Napoles nga mga daungan han Mergellina ngan Molo Beverello, Sorrento, Positano ngan Amalfi ngadto ha daungan han Capri. Tikang han daungan ha Marina Grande an Capri funicular nasaka ngadto han bungto han Capri ha igbaw.
An giharaanii nga mga luparan o tugpahan:
HulagwayanIgliwat
Panlantaw han Marina Grande tikang han Anacapri
Mga pinambasaranIgliwat
- ↑ Royal Geographical Society (Great Britain). (1903). The Geographical journal (Public domain ed.). Royal Geographical Society.. pp. 133–. https://books.google.com/books?id=mzEMAAAAIAAJ&pg=PA133. Ginkuhà 5 Hulyo 2012.
Mga sumpay ha gawasIgliwat
An Wikimedia Commons mayda media nga nahahanungod han: Capri


text:
Hu Jintao
- Mayda impormasyon hini nga artikulo nga aada han Iningles nga bersyon nga angay ighubad ha WinarayTsino nga ngaran ini; Hu an apelyido .
Hi Hu Jintao (ha ginyano nga Tsinino: 胡锦涛; minat-an nga Tsinino: 胡錦濤; pinyin: Hú Jǐntāo ginluluwas nga [xǔ tɕìntʰɑ́ʊ]) (natawo 21 han Disyembre 1942) amo in kasanhi nga manguna han ika-upat nga henerasyon hin pagpamuno han Partido Komunista han Tsina. Hiya an Maghirilom nga Kasahiran han Partido Komunista han Tsina tikang 2002 tubtub 2012, an Mangulo han Namumutnga nga Komisyon Militar han PKT tikang han 2004 tubtob 2012 ngan Mangulo han Kanan Katawhan Republika han Tsina tikang han 2003 kutob 2013.
- Angay ighubad
- Use dmy dates from Agosto 2010
- Articles with invalid date parameter in template
- Mga barasahon nga mayda Tsinino-nga pinulongan nga sinurat
- Mga barasahon mga mayda ginyano nga Tsinino-nga-pinulongan nga kasurat
- Mga barasahon nga mayda minat-an nga Tsinino-nga-pinulongan nga kasurat
- Mga turók
- Mga natawo han 1942
- Biyograpiya
- Politika
- Politika han Kanan Katawhan Republika han Tsina
- Mga manguna han Partido Komunista han Tsina
- Kanan Katawhan Republika han Tsina
- Tsina


text:
A Portuguesa
An áwit nga "A Portuguesa" (ha literal nga Winaray: An Portugesa [nga áwit]), Pinortuges nga pagluwas: [ɐ puɾtuˈɣezɐ], amo an nasodnon nga áwit o nasodnon nga ánthem han Portugal. Ginkumposo iní hin tunog ni Alfredo Keil ngan ginsuratán hin mga laray ni Henrique Lopes de Mendonça didâ han nababánhaw nga nasyonalista nga kagiusan nga nadagkotán han 1890 nga Ultimatum han Britanya han Portugal mahitungod han mga kolonya hiní ha Afrika. Gin-gámit iní nga kanta hin pagmarcha han waray magmalinamposon nga rebelyón nga repúblikano han Enero 1891, ha Porto, ginpílì iní nga amo an magín nasodnon nga ánthem han bag-o nga natawo nga Repúblika Portugesa han 1911, nga nagsaliwan han "Hino da Carta" (Himno han Carta), an ánthem han ginpa-iwas ha puwesto nga monarkiya konstitusyonal.
Kaagi[igliwat | Igliwat an wikitext]
Han 11 Enero 1890, nagpagawás an Reino Unido han 1890 nga Ultimatum han Britanya nga diin nagdemanda iní nga an Portugal dirì mag-okupá hin tunà nga namumutnga han mga Portugés nga kolonya han Angola, ha katundan nga labnasan han Afrika, ngan han Mozambique, ha sinirangan nga labnasan, nga maghihimo hin usa nga dugtong nga polity (nga ginproponer dida han Mapa nga Limbahon). Bisan pa mayda kasina han katawhan, napiritán an Portugés nga kagamhanan hin pagkaráwat han mga demanda han Reino Unido. Naghátag iní han pagka dirì-popular ni Hadi Carlos I ngan han monarkiya ngan nagdará iní hin suporta han nagtítika popular nga repúblikano nga kagiusan ha Portugal.[1]
Han gab-i katapos karáwtan an ultimatum, an kompositor nga hi Alfredo Keil, ha suhestyón hin grupo hin mga kasangkayan nga upod hira Rafael Bordalo Pinheiro ngan Teófilo Braga, nagsurat han tunog para han "A Portuguesa" komo patriótiko nga marcha hin protesta. Na-inspirar han kasina nga naabat han Portugés nga katawhan, an maglalaray, nga hi Henrique Lopes de Mendonça, kumaráwat han hangyo ni Keil nga maghimo hin mga pulong nga maangay han iya tunog. Siring ni Mendonça nga an "A Portuguesa" usá nga awit nga "diin an nasamaran nga kalag han iroy nga tuna mahihiusa han ambisyon hin kagawasan ngan pagkabanhaw"; naglaum hiya nga ini magigin anthem, nga kakarawton han katawhan nga magpapahayag han ira ungara hin nasodnon nga pag-vindicar. Ini nga mga pamahayag naipapakita han "La Marseillaise", an Portuges nga fado, ngan an "Hino da Maria da Fonte" (An himno ni Maria da Fonte ).[2] Madali nga napagawas an marcha; pira ka mga yukot ka kopya han papel han musika naihatag hin gawasnon, upod hin mga papel ngan mga paskin. An kasikat han kanta tinmabok liwat han mga nasodnon nga linea ngan mga garay ginhubad ha iba nga mga pinulongan.
Ha pira nga mga entablado ha Lisboa, nagkaada hin atensyon an "A Portuguesa". Han 29 Marso 1890, ginpasundayag an marcha dida han Dako nga Patriotiko nga Konsyerto, nga ginbuhat ha Teatro Nacional de São Carlos (Teatro nga Nasodnon ni San Carlos), ngan pati gihapon ha iba nga mga teotro dida han pamunuan nga syudad. Gawas han paggamit hini ha mga kultural nga pagpahayag, gin-gamit liwat an "A Portuguesa" para hin komersyo nga pan-ganansya. Pipira nga mga produkto hin karaonon, upod hin linata nga mga sardinas ngan mga galyetas ginngaranan para hini nga kanta.
Bisan pa man, ginkita an kanta nga usa nga armas ha polítika, ngan waray la mag-iha nga ginhimo ini nga himno han republikano. Ini nga politikal nga pag co-opt han orihinal nga kahulogan han tema naglugos han mga nagsurat nga diri-angkonon ini nga paglantaw ngan paghatag hin emphasis han diri-partisan nga mga sentimiento hiní. Han 31 Enero 1891, mayda rebelyon nga na-inspirar han mga republikano ha amihan nga syudad han Porto ngan ginpili han mga rebelde an "A Portuguesa" nga ira kanta hin pagmarcha. Napirde an rebelyon ngan ginprohibir an kanta. Pero waray ini mahingalimtan, ngan dida han 5 Oktubre 1910, mayda bag-o ngan makurukusog nga rebelyon nga naglarab samtang nagtotokar an "A Portuguesa" ha paluyo. Usá ka tuig ha urhe, an syahan nga sesyon han Konstituente nga Katitirok nagpasamwak hin opisyal nga ini an nasodnon nga awit.
Han 1956, an paggawas hin mga dirudilain ha tunog han awit naglugos han gobyerno nga maghimo hin komite nga an panuyo paghimo hin opisyal nga bersyon. Han 16 Hulyo 1957, ginproponer an yanâ nga bersyon, ngan gin-aprobahan ini han Konseho hin mga Ministro. Gintigamnan hin pormal an A Portuguesa nga usá han mga nasodnon nga tigaman han Portugal didâ han konstitusyon han 1976. Han Artíkulo 11 gin-afirma nga:
Mga laray[igliwat | Igliwat an wikitext]
An opisyal nga bersyon han anthem nahihimo là han syahan nga stanza ngan an chorus tikang han kan Mendonça siday.
An kataposan nga laray han koros, "Contra os canhões marchar, marchar!" (¡Patok han mga kanyon, pagmarcha, pagmarcha!), usá nga pagliwat han orihinal nga, "Contra os bretões marchar, marchar" (¡Patok han mga Briton, pagmarcha, pagmarcha!), usá nga panawag-hin-armas patok han 1890 nga Ultimatum han Britanya.[3]
Protocol[igliwat | Igliwat an wikitext]
Ha sakob han Portugal, gintotokar an anthem ha mga seremonya hin sibilyan ngan militar nga diin ginpapasidunggan an nasod, bandira, o mangulo hin estado (an Mangulo han Repúblika). Gintotokar gihapon ini ha mga resepsyon hin mga taga-langyaw nga mga mangulo hin estado, katapos han kanan bisita, ngan ha mga seremonya ha mga opisyal nga pagbisita hin presidente ngadto ha iba nga mga nasod.
Mga kasarigan[igliwat | Igliwat an wikitext]
- ↑ "Antecedentes históricos do Hino Nacional" (ha Pinortuges). Governo da República Portuguesa. Ginkuhà 2009-07-31.CS1 maint: unrecognized language (link)
- ↑ "Hino Nacional". Simbolos Nacionais (ha Pinortuges). Museu da Presidência da República. Ginhipos tikang han orihinal han 2009-02-24. Ginkuhà 2008-10-02.CS1 maint: unrecognized language (link)
- ↑ "Portugal Anthem". Portugal.com. Ginhipos tikang han orihinal han 3 Oktubre 2008. Ginkuhà 2008-10-02. Cite uses deprecated parameter
|deadurl=(help)
Mga sumpay ha gawas[igliwat | Igliwat an wikitext]
- Tunog la nga audio, impormasyon, mga laray
- Ginkanta nga audio
- Hino nacional, mga detalye (Pinortuges)
- Inadlaw-adlaw nga pagtima hin transmisyon ha YouTube, han RTP1, 1988
- CS1 maint: unrecognized language
- CS1 errors: deprecated parameters
- Mga barasahon nga mayda hAudio nga microformat
- Mga barasahon nga mayda Pinortuges-nga pinulongan nga sinurat
- Mga anthem nga Europeo
- Mga nasodnon nga tigaman han Portugal
- Mga Pinortuges nga anthem
- Mga awit han 1890
- Mga Pinortuges nga awit
- Mga ginkumposo ni Alfredo Keil
- Mga nasodnon nga awit
- Portugal
- Musika


text:
Wi-fi
An Wi-Fi in pinahalipot nga termino han Wireless Fidelity. Ini hiya in usa nga klase hin teknolohiya para ha wireless local area networking nga base ha
IEEE 802.11 standard. Ini nga 802.11 an kinahanglan nga radio frequency para maipasa an Wi-Fi ha mga gumaramit. Ginhimo ini ni Vic Hayes nga asya gihapon an nagtindog han kumite han IEEE 802.11.
Mayda durudilain nga butang nga puydi gumamit hin Wi-Fi. Upod na nganhi an mga kompyuter, video game console, smartphone, digital nga camera, tablet nga kompyuter, ngan pati gihap mga kinabag-uhan nga mga printer.


text:
Hiruhimangraw:Lythrurus fumeus
Mabibilngan dinhi - nagkikinahanglan hin paghubad[Igliwat an wikitext]
Sumala ha Catalogue of life, mabibilngan ini nga species ha "North America: Mississippi River basin in central Illinois, southwestern Indiana and western Kentucky to northwestern Alabama, Louisiana and eastern Oklahoma, USA; Gulf drainages from Lake Pontchartrain in Louisiana to Navidad River in Texas, USA.". Alayon pagbulig hiton paghubad o paghatag hin kadugangan nga kasayoran hinin nga artikulo.:  [1] Lsjbot (talk) 21:28, 18 Marso 2013 (UTC)


text:
Provincia de Tarragona
An Tarragona usa nga probinsya ha sidlangan nga Espanya, ha salatan nga bahin han komunidad autonoma han Catalunya. Ginsasapitan ini han mga probinsya han Castelló (ha Kinatsila: Castellón), Teruel, Zaragoza, Lleida (ha Kinatsila: Lérida), Barcelona, ngan han Dagat Meditteraneo.
An populasyon han probinsya 631,156 (2002), ngan tikang hini usa ka ika-lima nga bahin naukoy ha kapital nga an ngaran gihapon Tarragona. Nalalakip han mga syudad ngan bungto ha probinsya han Tarragona an Constantí, Reus, Falset, El Vendrell, Tortosa, Amposta. Kitaa gihapon an Lista han mga komunidad ha Tarragona ngan Mga Comarca han Catalunya.
Mayda mga katedral nga Katoliko Romano ha Tarragona ngan Tortosa.


text:
Proseso han pagbawi han mga pabahay nagpapadayon pa
Proseso han pagbawi han mga pabahay nagpapadayon paMay 16, 2021 No Comments on Proseso han pagbawi han mga pabahay nagpapadayon pa
Tacloban City, Philippines (2.16.21)– Bisan kun may mga violations an mga nagtatag-iya han mga pabahay ha mga relocations sites ha Norte Tacloban, diri ini basta basta pwede bawi-on ha ira han gobyerno. Ini in sumala kan Ted Jopson mangulo han City Housing Office.
An ginsisiring nga mga violation o pagtalapas, amo an ka diri pag ukyi han balay, pagbaligya o pag palate hini ngadto han iba, ngan an pinaka dako amo an diri angay matagan o diri kwalipikado pero nakakuha han direkta pa ini nga ginkakaptan han National Housing Authority.
“Yana”, siring ni Jopson, “an City Government of Tacloban naman gud an direkta nga namamahala han mga pabahay sanglit gintatadong yana an diri mga asya nga nagin pagdumara hini hadto han NHA”.
Mahinunumduman nga dida pa han nakalabay nga tuig nagtikang an proseso bahin han pagbawi han mga pabahay nga waray na pang-ukyi han mga nagkatatagan hini ha dirudila-in la nga rason. Una na nga iginsumat ni Jopson nga aada ha sobra 500 an mga pabahay nga iginpapailarom yana hin proseso agud mabawi ngan maihatag ngadto han iba nga nagkikinahanglan hini.
Ha pagka yana, ginpapaabot pa iton sunod nga talaan han meeting hiton City Housing Board agud ipadayon an proseso nga mabawi ini nga mga pabahay tikang han waray na mag interes nga ukyan ini.
M. Padernos/CIO


text:
Isumat.com/2:55PM,July 13, 2020
“Kay aanuhon pa man an mga yakan, an mga pulong kun patay na an mga tawo?”
Ini an katapusan nga linya dida han resignation letter nga iginpadangat ni Jerry Gracio ngadto han iya superbisor ha Komisyon ng Wikang Pilipino. Hi Gracio an nagdemiter han iya posisyon komo Commissioner for Samar-Leyte Languages.
Ini an ikatulo ka beses nga nagbul-iw hi Gracio han iya posisyon ugaring la kay waray kakarawata an iya pag-resign kay waray makakabiling hin maliwan ha iya.
Pero yana nga adlaw, Hulyo 13, igindig-on han Multi-Awarded Poet ngan screenwriter nga deri na hiya magpapadayon pagserbe hin “pasista nga gobyerno”. Iya iginpahayag nga komo usa nga tagsurat, deri na niya maaantos pagserbe hin administrasyon nga deri naghahatag hin importansya han katungod pantawo ngan libre nga pagpahayag.
Hi Gracio in natawo ha Tondo, Manila, pero han batan-on pa hiya an iya pamilya in nag-istar ha Brgy Nenita, Mondragon, Northern Samar. Lakip han iya ginsurat an siday nga “Waray Hi-unong sa Gugma” ug an istoryahon nga “Tacloban.”
Hiya in nakagtapos han kurso nga Malikhaing Pagsulat ha UP-Diliman. Naka-angkon hiya hin kadam-an nga mga pasidungog upod na denhi an Carlos Palanca Memorial Award for Literature; Screenwriter Prize tikang ha Film Academy of the Philippines; 2005 Poet of the Year tikang ha Komisyon ng Wikang Pilipino; sugad man an Gawad Likhaan ngan kadam-an pa nga iba. Hapagkayana, hiya in nag-uukoy ha Valenzuela City kun diin ginpasidunggan hiya han Gawad Dr. Pio Valenzuela, an gihataasi nga pagsaludo han mga magkarit nga residente han syudad.
Hadton 2013, natudlok hiya nga komisyuner han nasabi nga ahensya ngan durante han paglingkod ha katungdanan ni Presidente Duterte, duha na ka beses hiya nagbul-iw ha pwesto pero waray kakarawata kay nagbibiling pa hin igliliwan ha iya. Yana an iya ikatulo nga pag-resign ngan iya igindig-on nga bisan pa waray lumiwan ha iya, deri na hiya magseserbisyo.
Ha panig naman han Malakanyang, nagsering hi Presidential Spokesperson Harry Roque nga desisyon ni Gracio an pag-resign ngan kun ano man an iya iginpamulong iya la adto opinyon. #


text:
Fransya
An Fransya (ha Ininggles ngan Frinanses: France (Franses nga IPA: [fʁɑ̃s]); ginsusurat liwat ha Winaray nga Pransya, Pransyá[2], Pransiya, o Fransiya o kundi man han Kinatsila nga bersyon han ngaran nga Francia), nga kilalado ha opisyal nga Repúblika Fransesa (Frinanses: République française [ʁepyblik fʁɑ̃sɛz]), usa nga nasod nga an teritoryo hini nahihimo han metropolitano nga Fransya ha katundan nga Europa, pati gihapon hin pipira nga mga rehiyon ngan teritoryo nga tabok-han-dagat.[upper-roman 1] An metropolitano nga teritoryo hini nahamutang ha Katundan nga Europa ngan lakip gihapon han nasod in mga dirudilain nga mga puro o isla ha langyaw ngan mga teritoryo ha iba nga mga kontinente. It Metropolitano nga Fransya tikang hiton Dagat Mediterraneo tubtob han English Channel ngan han Dagat Amihanan, ngan tikang han Salog Rhin tubtob han Dagat Atlantiko. It mga Franses nga mga tawo masurong nga natawag hit Metropolitano nga Fransya nga L'Hexagone (An "Hexagon") tungod han heometriko nga kahimo han teritoryo hini.
Mga rehiyon ngan departamento han FransyaIgliwat
Mga tigaman ha ubósIgliwat
- ↑ An Guyana Fransesa nahamutang ha Súdamerika; an Guadeloupe ngan Martinique adto ha Dagat Caribe; ngan an Réunion ngan Mayotte adto ha Kalawdan Indyano, tikang han labnasan han Afrika. Tanan nga limá ginkikitâ nga integral nga mga bahín han repúblika. Lakip gihapon han Fransya an Saint Pierre ngan Miquelon ha Amihanan nga Amerika; an Saint Barthélemy ngan an Saint Martin ha Caribe; an French Polynesia, New Caledonia, Wallis and Futuna ngan Clipperton Island ha Kalawdan Pasipiko; ngan ha kataposan an Katunaan nga Australes ngan Antarticas Fransesas.
Mga kasariganIgliwat
- ↑ Ministère de la culture et de la communication - Délégation générale à la langue française et aux langues de France. "DGLF - Langues régionales et " trans-régionales " de France". Culture.gouv.fr. Ginkuhà 2010-01-27.
- ↑ 2.0 2.1 Abuyen, Tomas A. Diksyunaryo Waray-Waray [Visaya] English-Tagalog. Kalayaan Press Mktg. Ent., Inc. Quezon City. Tuig 2000. ISBN 971-08-6050-X. Pakli Ihap 292.
- ↑ 3.0 3.1 Bug-os nga teritoryo han Republika Fransesa, nga naglalakip han ngatanan nga mga departamento ha tabok-han-dagat ngan mga teritoryo, kundi diri naglalakip han Franses nga teritoryo han Terre Adélie ha Antarctica nga diin ginsuspendir an soberaniya tikang han pagpirma han Tratado Antartico han 1959.
- ↑ French National Geographic Institute data.
- ↑ Data han Franses nga Land Register, nga diri naglalakip hin mga danaw, pond ngan mga glacier nga darudagko hin 1 km² (0.386 sq mi o kundi man 247 nga acre) ngan mga estuaryo hin mga salog.
- ↑ INSEE, Government of France. "Population totale par sexe et âge au 1er janvier 2010, France métropolitaine". Ginkuhà 2010-01-19. (Frinanses)
- ↑ INSEE, Government of France. "Bilan démographique 2009". Ginkuhà 2010-01-19. (Frinanses)
- ↑ 8.0 8.1 8.2 Metropolitan France only.
- ↑ 9.0 9.1 9.2 9.3 "France". International Monetary Fund. Ginkuhà 2009-10-01.
- ↑ "2016 Human Development Report" (PDF). United Nations Development Programme. 2016. Ginkuhà 23 Marso 2017.
- ↑ Whole of the French Republic except the overseas territories in the Pacific Ocean.
- ↑ French overseas territories in the Pacific Ocean only.
- ↑ Upod hit .fr, mga pipira nga iba nga mga Internet nga TLD ginagamit ha mga Franses nga tabok-han-dagat nga mga département ngan mga teritoryo: .re, .mq, .gp, .tf, .nc, .pf, .wf, .pm, .gf and .yt. Nágámit gihapon it Fransya hit .eu, nga ginsasaroan hit iba nga mga api han Unyon Europeo. An .cat nga domain ginagámit ha mga teritoryo nga nayakan hin Kinatalan.


text:
Hadji Muhtamad
An Hadji Muhtamad in uska ika-6 nga klase nga bungto ha lalawigan han Basilan, Pilipinas. Sumala han 212010 nga senso, ini in may-ada populasyon nga 12,249 nga katawhan ha 4,059 nga panimalay.
Gintukod ini ha 10 nga mga baranggay han Lantawan nga diri aada ha Puro ha Basilan, ha kusog han Muslim Mindanao Autonomy Act No. 200, nga naratipika ha plebisito nga ginbuhat ha Agosto 25, 2007.
Mga Baranggay[igliwat | Igliwat an wikitext]
An Hadji Muhtamad in ginbahin ha 10 ka baranggay.
- Baluk-Baluk
- Dasalan
- Lubukan
- Luukbungsod
- Mananggal
- Palahangan
- Panducan
- Sangbay Big
- Sangbay Small
- Tausan


text:
Iginhuhubad pa ini nga pakli. Kon makabulig kamo paghubad hini, ayaw pag-alang.
WikiWiki an Wikipedya, buot sidngon hini nga bisan hin-o makaliwat hin bisan ano nga waray protektaha nga artikulo ngan mahipaskin dayon iton nga mga ginliwat ngadto hit pakli o pahina.
Iton pag-edit o pagliwat hin Wiki nga pakli masayon gad la. Ig-klik la iton "igliwat" nga tab nga aada ha igbaw (o ito sumpay nga igliwat ha tuo o ha ubos) hit Wiki nga pakli. Mahihingadto ka hin pahina nga mayda text box nga aada iton pwede maliwat nga sinurat hiton nga pahina. Kon karuyag mo la mag-eksperimento o magprobar, alayon nga buhata iton ha Sandbox; diri dinhe. Maupay nga magsurat ka hin halipot nga edit summary ha ubos hit edit box. Pwede ka gumamit hin shorthand pag-esplikar hit imo mga liwat, sugad hit nahabutang dida hit surubdan, ngan kon tapos ka na, pidlita o igklik iton preview agod makita kon ano iton itsura han imo mga liniwat. Makakita ka liwat kon ano nga mga pag-iba nga imo nahimo nga kinumpara han naha-una nga bersyon pinaagi hiton pagpidlit hit "Show changes". Kon naruyag ka han im nakita, pidlita na iton "Save" agod mahipaskin hin dayon an imo mga liwat. Ayaw "pagpirma" hin mga edit nga imo ginhimo ha mga regular nga mga artikulo (kay gintitigamnan han software kon hin-o an nagliliwat).
Pwede ka liwat magklik hiton 'Discussion' nga tab agod makita an nahaupod nga talk page, nga aada iton mga komentaryo mahitungod hit pahina tikang han iba nga nan-gagamit hit Wikipedya. Ig-klik iton "+" nga tab agod mag dugang hin bag-o nga bahin, o ig-edit iton pahina ha sugad nga paaagi nga pag-edit hin pahina nga artikulo. Kon nagliliwat ka hit mga talkpage, alayon pagpirma hiton imo mga ginliwat, (kitaa iton Wikipedya:Pirmahe an imo mga ginpaskin) ha mga talk page.
Mga Pagbulig (Tips) hin Pagliwat hin mga artikulo ha WikipediaIgliwat
Angay nga agsob gamiton iton paglantaw nga waray dinadapigan, kay it Wikipedya diri lugar para hiton pagwale hin mga ano-ano la nga panlantaw.
Igcite o igtalaan iton imo mga source agod makita ngan maipadukwag hiton mga iba an imo trabaho. Kasagaran nga mga artikulo ha Wikipedya ha yana, kulang hin mga mag-upay nga reference, ngan amo ini iton nagpapadako hiton gidako-i nga pagtipa hit Wikipedya--nga diri ini taporan nga source. Alayon pagbulig pinaagi hin pag-research hin mga online ngan pinamantalaan nga mga resource agod makabiling hin mga reference han artikulo nga imo gintatrabahoan, ngan ig-cite an mga ini ha asya nga porma, ngan ig-consider iton in-text nga citation par hin mga butang nga masukot iton debate. Waray pagkasarabot ha yana kon ano it gimaupayi nga paagi nga pagbuhat hini, pero mauruupay na la in bisan ano kaysa waray gud. Pwede ka gumamit hin in-text nga citation hin porma nga akademiko pananglitan hiton (Example, 2004 pp 22-23) o komo superscript hin footnote nga igkakada mo ha kataposan hin artikulo.
Samtang naka-display iton imo pahina, gamiton mo iton What links here pagbiling han mga artikulo nga daan nahadugtong o nahasumpay, ngan siguroon nga ngatanan hini naangay han buot sidngon nga imo ginhatag.
Gamiton mo iton Search nga button pagbiling ha Wikipedya han imo topic title (ngan posible nga mga variant), pagbiling hin mga artikulo nga nag-mensyonar hiton, ngan paghimo hin mga sumpay tikang ha ira kon naangay
Kon mag-edit hin pahina, iton logged-in nga nagamit pwede maghatag hin tigaman nga iton edit, "minor". Iton mga gagmay la nga edit buot sidngon nga pagbalhin ha tama hiton mga ispeling, pag-format ngan guti-ay la nga pagbalhin hin text. Posible nga tago-on iton minor edit kon kinikita ha Wikipedya:Recent Changes. Kanan waray batasan iton pag-indicar hin dako nga pagliwat nga minor edit, labi na kon mayda ginpara nga sinurat. Kon mayda diri tinuyo nga na-indicar nga minor edit, angay ig-edat, major chang @ e.
An wiki markup amo iton syntax nga sistema nga pwede nim gamiton pagliwat hin Wikipedya nga pakli.
Ha wala nga column hit table ha ubos, makakita ka kon ano iton mga posible nga epekto. Ha tuo nga column, makakita ka kon unanhon an paghimo hini nga mga epekto. Buot sidngon, agod mahasugad iton text han itsura ha wala, igmakinilya o igtype iton ha porma nga imo nakikita ha tuo nga column.
Bangin mo karuyag nga abrehon ini nga pahina hin lain nga dalikyatan nga tambuan (o browser window) komo reference. Kon karuyag ka magprobar nga diri ka makawasak, pwede ka mageksperimento didto ha Sandbox. Igabre iton Sandbox ha lain nga tambuan (window) o tab ngan ig-abre la ini nga pakli nga reference.
Pag-ayad han imo pagsurat -- mga bahin, mga parrafo, mga lista ngan mga linyaIgliwat


text:
Pag nortayo 50 la kada adlaw
Pag nortayo 50 la kada adlawAugust 9, 2021 No Comments on Pag nortayo 50 la kada adlaw
Tacloban City ( 8.09.21) — Martes ngan Huwebes la nga mga adlaw han kada semana an pagtagad han mga magpapanotaryo han ira mga dokumento ha Tacloban City Hall North Extension office ha 2nd floor han Public Market ha Brgy. 106 Sto. Niño.
Ini an nahisabutan ha pagbisita han news team ngadto hini nga buhatan yana nga adlaw- Agusto 09.
Sumala han mga empleyado han City Hall extension, tag 50 la ka tawo an pagtatagdon kada Martes ngan Huwebes- ngan diri kinahanglan mag aragaw ug magdaramo kay may-ada la priority number para hin 50 ka tawo hini nga mga talaan nga adlaw han pag notaryo. An sobra han 50, tatagan liwat hin numero para han sunod nga adlaw.
Mahinunumduman nga, mismo hi Mayor Alfred S. Romualdez an nagsiring ha mga tawo nga libre an pag notaryo han mga dokumento han mga taga pabahay nga may kalabutan ha pagpataud han tubig direkta ngadto han ira mga balay- ngan pati na han mga papeles sugad han iginpipinanhatag yana nga mga titulo han tuna nga ira pinangungukyan yana.
M. Padernos/CIO


text:
Tuburan, Basilan
An Tuburan usa nga ikatulo nga klase nga bungto ha lalawigan han Basilan ha Pilipinas. Sumala han census han tuig 2000, mayda ini populasyon nga 42,550 ka tawo ha 8,062 nga panimalay.
Dida han tuig 2006, ginhimo an mga bungto han Akbar ngan Hadji Mohammad Ajul tikang han Tuburan, ngan naibanan an mga baranggay han Tuburan tikang hin katloan (30) ngadto hin napulo (10).
Mga Baranggay[igliwat | Igliwat an wikitext]
An Tuburan ginbahin ngadto hin napulo (10) nga mga baranggay.
- Lahi-lahi
- Sinulatan
- Bohetambis
- Duga-a
- Mahawid
- Lower Sinangkapan
- Tablas Usew
- Calut
- Katipunan
- Lower Tablas
Mga Sumpay ha Gawas[igliwat | Igliwat an wikitext]
- Philippine Standard Geographic Code Archived 2012-04-13 at the Wayback Machine.
- 2000 Philippine Census Information


text:
Isumat.com/9:37AM, June 10, 2020
Arestado han mga kapulisan in mag live-in partner nga wanted ngan gin-aalegar nga mga kaapi han rebelde nga New Peoples’ Army ha Tolosa, Leyte.
Ginkilala an mga nadakop nga hira Alma Lagarto Gabin, alias Ella ngan Joy, 34 anyos ngan anay miembro han kanan NPA SubRegional Committee Emporium Education Staff ha Northern Samar; ug an iya live-in partner ngahi Alden Dagohoy, alias Rica, 33 anyos, nga taga Brgy Happy Valley, San Isidro, Northern Samar. Hi Dagohoy in gintutudlok nga squad leader han SubRegional Committee Sesame han walhon nga armado nga grupo.
Hadin nakalabay nga gab-i, an gintibhong nga mga operatiba han Leyte PNP Office, Regional Mobile Force Battalion, Tacloban City PNP Intelligence Unit, 802nd Brigade ngan Tolosa Municipal PNP an naghimo han operasyon ngan nasikmit an duha didto ha Brgy Burak, Tolosa.
Hi Gabin in gin-aresto dara han mga kaso nga murder ngan frustrated murder nga iginsampa kontra ha iya ha Laoang, Northern Samar. Nakumpiskar naman tikang kan Dagohoy in usa nga kalibre .45 ngan tulo nga bala.
Hira Gabin ngan Dagohoy in nag-iinukoy na didto han mao nga barangay tikang pa hadton Disyembre 2019, ngan naka-agom pa hira han cash assistance han Social Amelioration Program. # (KEVIN SIOSANA)


text:
Leyte (lalawigan)
An Leyte usa nga lalawigan han Pilipinas nga nahimutang ha rehiyon han Sinirangan nga Kabisay-an. An kapital han probinsya amo an Syudad han Tacloban ngan nalalakip han probinsya an tulo nga ika-upat nga amihanan nga bahin han isla han Leyte. An Leyte nahamutang ha katundan han Lalawigan han Samar, ha amihanan han Southern Leyte ngan ha habagatan o salatan han Biliran. Ha katundan han Leyte ha tabok han Dagat han Camotes mabibilngan an isla ngan probinsya han Sugbo.
Katawhan ngan Kultura[igliwat | Igliwat an wikitext]
Duha an yinaknan ha lalawigan han Leyte. Ha amihanan nga sidlangan han lalawigan, Binisaya nga Winaray an lumad nga yinaknan, samtang ha katundan ngan salatan han lalawigan, Binisaya nga Sinugboanon an ira yinaknan. An mga Sugboanon ha Leyte tinatawag liwat nga Kana.
Mga Bungto ngan Syudad Waraynon[igliwat | Igliwat an wikitext]
Mga Bungto ngan Syudad nga Kana/Sugboanon[igliwat | Igliwat an wikitext]
Ekonomiya[igliwat | Igliwat an wikitext]
Agrikultura an importante nga bahin han ekonomiya. Humay an gin-uuma labi na ha mga patag nga bahin han lalawigan, ha mga napalibot han Tacloban, samtang an pag-uma hin mga lubi, para hin coconut oil, amo iton masurong nga pagpakabuhi ha mga kabugkiran. An panagat o pangisda dako liwat nga pagpakabuhi han mga taga-Leyte.
Heyograpiya[igliwat | Igliwat an wikitext]
Politikal[igliwat | Igliwat an wikitext]
Kap-atan kag usa (41) an mga bungto ngan duha (2) an mga syudad.
An Syudad han Ormoc independent component city (o naglulugaring nga nalalakip nga syudad) han Leyte. Naglulugaring an panggobiernohan han Ormoc tikang han probinsya ngan diri hira upod han mga pinili-ay han mga opisyales han probinsya.
Mga Syudad[igliwat | Igliwat an wikitext]
Mga Bungto[igliwat | Igliwat an wikitext]
Pisical[igliwat | Igliwat an wikitext]
Kasaysayan[igliwat | Igliwat an wikitext]
Kitaa Gihapon[igliwat | Igliwat an wikitext]
Mga Sumpay ha Gawas[igliwat | Igliwat an wikitext]
- Opisyal nga Website han Probinsya han Leyte Archived 2012-12-05 at Archive.is
- Articles with short description
- Articles which use infobox templates with no data rows
- Pages using infobox settlement with unknown parameters
- Webarchive template archiveis links
- Leyte (lalawigan)
- Mga Waraynon nga lalawigan
- Probinsya hin Sinirangan nga Kabisay-an
- Probinsya hin Kabisay-an
- Probinsya hin Pilipinas
- Kalibutan Waraynon


text:
Hua Guofeng
- Mayda impormasyon hini nga artikulo nga aada han Iningles nga bersyon nga angay ighubad ha Winaray
Hi Su Zhu (ginyano nga Tsinino: 苏铸; minat-an nga Tsinino: 蘇鑄; pinyin: Sū Zhù) (16 Pebrero 1921 – 20 Agosto 2008), nga mas kilalado ha nom de guerre nga Hua Guofeng (ginyano nga Tsinino: 华国锋; minat-an nga Tsinino: 華國鋒; pinyin: Huà Guófēng; Wade–Giles: Hua Kuo-feng), amo an ginpili ni Mao Zedong nga masunod ha iya nga labaw nga manguna han Partido Komunista han Tsina ngan han Kanan Katawhan Republika han Tsina. Han kamatay ni Zhou Enlai han 1976, nagsunod hi Hua kan Zhou nga ikaduha nga Premier han Kanan Katawhan Republika han Tsina. Katapos hin pira ka bulan, namatay hi Mao ngan sinmunod hi Hua kan Mao nga Chairman o Mangulo han Partido Komunista han Tsina, nga diin nahiusa ngan nahiubos hi Jiang Qing ngan an mga iba nga kaapi han sinisiring nga Gang hin Upat. Gintapos ni Hua an Rebolusyon Kultural ngan nagpaiwas han Gang hin Upat tikang ha poder, kundi tungod han iya pag-insistir han pagpadayon han Maoista nga linya, hiya ngahaw nalupig hin maneobra katapos hin pira ka tuig ni Deng Xiaoping, nga nakapirit kan Hua nga magretiro hin sayó.. Gin-agnayan hi Hua Guofeng nga "para-ihaw han Hunan" o "parapamatay han Hunan" tungod han iya paggamit han PLA ha pagsuprimir han mga Pula nga Gwardya han 1968, nga nagdangat hin labaw hin 140,000 nga mga namatay.
- Angay ighubad
- Mga barasahon mga mayda ginyano nga Tsinino-nga-pinulongan nga kasurat
- Mga barasahon nga mayda minat-an nga Tsinino-nga-pinulongan nga kasurat
- Mga turók
- Biyograpiya
- Politika
- Politika han Kanan Katawhan Republika han Tsina
- Mga manguna han Partido Komunista han Tsina
- Kanan Katawhan Republika han Tsina


text:
Hebron
An Hebron usa nga Palestino nga syudad nga namumutang ha salatan han West bank, 30 km (19 mi) pa-sur han Jerusalen. Namumutang ha Kabugkiran Judaeano, ini in aada ha 930 metros (3,050 piye) ha igbaw han katupngan han tubig dagat. An gidadakoi nga syudad ngan ikaduha ha mga teritoryo Palestino sinmunod la ha Gaza, may-ada ini populasyon nga 215,454 nga Palestino (2016),[1] ngan ha butnga han 500 ngan 850 nga Hudeyo nga mangurukoy nga agsob aada ha sulod ngan palibot han mga daan nga dapit.[2][3][4][5][6] An Protokol han Hebron han 1997, nagbabahin han syudad ha duha ka sector: H1, kontrolado han Otoridad Palestino ngan an H2, aada ha mga 20% han syudad, in gindudumarahan han Israel.[7] Ngatanan nga pag-aayos parte han seguridad ngan mga pagtugot han pagbiyahe para han lokal nga monupyo in naagi ha Otoridad Palestino ngan Israel pinaagi han pagdudumarahan panmilitar han West Bank (COGAT). An Hudeyo nga mangurukoy mayda kalugaringon nga tiglawas panmunisipyo, an Komite han Komunidad Hudeyo han Hebron.
An mga Hudeyo, Kristiyano, ngan Muslim ngatanan nagveveneretar an syudad han Hebron tungod han iya asosasyon kan Abraham[8] - ini naglalakip han mga tradisyunal nga lubnganan han mga Patriarko ngan Matriarko han bibliya, ha sulod han Lungib han mga Patriarko. An Judaismo natuo nga an Hebron ikaduha han gibaraani nga syudad masunod la ha Jerusalen,[9] samtang an pagtratar naman han Islam usa ini ha upat nga baraan nga syudad.[10][11][12][13]
An Hebron, puno hin aktibidades han pannegosyohan ha West Bank, nga nakakakuha hin ikat-tulo (1/3) han gross domestic product han lugar, dako nga bahin tungod han mga pagbaligya han mga limestone tikang han mga quarry han lugar.[14] May-ada ini reputasyon han ira mg ubas, fig, limestone, pottery workshops ngan paghuyop hin salamin nga pabrika, ngan aada dinhi an lugar han dako nga pabrika hin gatasan , al-Juneidi. An kadaan nga syudad han Hebron may-ada hagligot, diri tadong nga mga dalan, patag nga atop nga balay-bato, ngan kadaan nga mga bazaar. Namumutang dinhi an Hebron University ngan an Palestine Polytechnic University.[15][16]
An Hebron nakadukot ha mga syudad han ad-Dhahiriya, Dura, Yatta, ngan an mga palibot nga baryo nga waray sayod nga mga katubtuban. An Hebron Governorate an gidadakoi nga governorate han Palestino, nga may-ada populasyon nga 600,364 han tuig 2010.hadton 2010[update].[17]
Mga kasarigan[igliwat | Igliwat an wikitext]
- ↑ Localities in Hebron Governorate by Type of Locality and Population Estimates, 2007–2016, Palestinian Central Bureau of Statistics, 2016.
- ↑ David Shulman 'Hope in Hebron,' at New York Review of Books 22 March 2013.
- ↑ Sherlock 2010;
- ↑ Campbell 2004, p. 63; Gelvin 2007, p. 190 Levin 2005, p. 26;Loewenstein 2007, p. 47;Wright 2008, p. 38.
- ↑ Medina 2007 for the figure of 700 settlers.
- ↑ Katz & Lazaroff 2007,Freedland 2012, p. 21 for the figure of 800 settlers.
- ↑ An Introduction to the City of Hebron
- ↑ Emmett 2000, p. 271.
- ↑ Scharfstein 1994, p. 124.
- ↑ Dumper 2003, p. 164
- ↑ Salaville 1910, p. 185:'For these reasons after the Arab conquest of 637 Hebron "was chosen as one of the four holy cities of Islam.'
- ↑ Aksan & Goffman 2007, p. 97: 'Suleyman considered himself the ruler of the four holy cities of Islam, and, along with Mecca and Medina, included Hebron and Jerusalem in his rather lengthy list of official titles.'
- ↑ Honigmann 1993, p. 886.
- ↑ Zacharia 2010.
- ↑ Hasasneh 2005.
- ↑ Flusfeder 1997
- ↑ Hebron Governorate pp. 59, 60


text:
Isumat.com/4:09AM, August 25, 2020
May kadugangan nga 59 nga kaso han Covid-19 sanglit umabot na ha 2,248 an nagpositibo ha Eastern Visayas subay han gibabag-uhi nga report han DOH Regional Office nga iginpagawas han Agosto 24.
Nag-anunsyo gihapon an ahensya hin 33 nga bag-o nga recoveries sanglit aada na ha 1,381 an nakatalwas tikang han peligro han virus. Upod gihapon dida han report an duha nga binawi-an hin kinabuhi hinungdan nga 16 na nga Covid Patients haan rehiyon an namatay.
Hapagkayana, mayda 851 nga Active Cases nga gintitimangno han DOH ngan mga LGUs. Dida han mga nagkatatapnan, 250 ha ira an mga Health Workers.
An Catbalogan City an gidadamu-i an nagpositibo kakulop pinaagi han 18 nga pasyente nga natapnan. Sumala han LGU-Catbalogan, hira ngatanan in mga Closed Contacts han mga naha-una nga nadarahigan han kagaw. Umabot na ha 268 nga Catbaloganon an natapnan han virus upod na hira Mayor Dexter Uy ug an iya bugto nga hi Konsehal Stephanie Uy-Tan. Pira na ka adlaw an nakalabay, iginbalik ha Enhanced Community Quarantine an Catbalogan tikang ha Modified GCQ tungod han tigda nga paglobo han mga nagkatatapnan.
17 naman nga kaso an bag-o nga nahipatik ha Tacloban ngan ini in ginlalakipan hin duha nga Health Care Workers. Ha kabug-usan umabot na ha 211 an kaso ha Tacloban ngan kadam-an ha ira in natapnan pinaagi hin Local Transmission. Tikang ha MGCQ, utro nga gin-implementar an GCQ dida han syudad tinikangan kakulop nga adlaw.
Ha Pinabacdao, Samar, napulo an bag-o nga nagpositibo ug ngatanan hira mga Close Contacts hin mga naha-una nga natapnan. Mayda naman local resident ha San Jorge nga pumakadto ha Samar Provincial Hospital hadton Agosto 12 ngan kakulop nagpositibo hiya han kagaw. An Calbiga in mayda duha nga bag-o nga kaso ug usa naman ha Jiabong ngan hira in mga Close Contacts gihapon. An bag-o nga natapnan ha Calbayog City in usa nga LSI tikang ha Iloilo. Ha kabug-usan, an probinsya han Samar in mayda na 768 katawo nga natapnan, nasunod hira han Leyte nga mayda 804 nga kaso nga amo an gidadamu-i ha mga probinsya ha Region 8.
Dida gihapon han report kakulop, mga Local Cases an duha nga nagpositibo ha Babatngon; upat an natapnan ha Palo kun diin duha an Health Care Workers; usa naman nga Close Contact an bag-o nga kaso ha Tanauan: ngan ha San Miguel, usa nga Health Care Worker an nagpositibo.
Nadugangan hin usa nga kaso ha Eastern Samar. Hiya an asawa han pasyente han Covid nga taga Taft. Ha kabug-usan an Eastern Samar in nagkaada na hin 39 nga kaso han corona virus.
Aadi an mga numero han mga nagkatatapnan han kagaw han rehiyon: Leyte-804, Samar-768, Tacloban-211, Southern Leyte-201, Ormoc-100, Biliran-66, Northern Samar-59 ngan Eastern Samar-39. #


text:
Martin Van Buren
Hi Martin Van Buren (Disyembre 5, 1782 – Hulyo 24, 1862) amo an ikawalo nga Mangulo han Estados Unidos (1837 - 1841). Hiya gihapon an ika-walo nga Sugbong-Mangulo han Estados Unidos (1833-1837) ngan ika-napulo nga Maghirilom han Estado ha ilarom ni Andrew Jackson. Hiya an syahan nga mangulo nga diri-Britaniko (Ingles, Eskosya, Wales) an katulinan--an iya katulinan Nederlandes. Hiya an syahan nga mangulo tikang ha New York ngan an syahan nga mangulo nga diri Ininglis and tuminongnong nga yinaknan--nagtubo hiya nga Inolandes and iya yinaknan.


text:
Impasugong
An Impasugong (danay ginsusurat nga Impasug-ong) usa nga ikaduha nga klase nga bungto ha lalawigan han Bukidnon ha Pilipinas. Sumala han census han tuig 2000, mayda ini populasyon nga 31,173 ka tawo ha 5,718 nga panimalay.
Mga Baranggay[igliwat | Igliwat an wikitext]
An Impasug-ong ginbahin ngadto hin napulo kag tulo (13) nga mga baranggay.
- Bontongon
- Bulonay
- Capitan Bayong
- Cawayan
- Dumalaguing
- Guihean
- Hagpa
- Impalutao
- Kalabugao
- Kibenton
- La Fortuna
- Poblacion
- Sayawan
Mga Sumpay ha Gawas[igliwat | Igliwat an wikitext]
- Philippine Standard Geographic Code Archived 2012-04-13 at the Wayback Machine.
- 2000 Philippine Census Information


text:
Tacloban City – Ano na daw an natabo han mga kaso han Extra judicial killings ha region 8 tikang lumingkod ha poder hi Presidente Duterte?
Sumala kan Commission on Human Rights Regional Director Atty. Desiree Pontejos, nga may suma total nga 36 nga kaso hin summary execution an guin pa ilarum hin imbestigasyon han ira opisina tikang han bulan han hulyo 2016 tubtub han bulan han agosto yana nga tuig.
Kadam-an hini nga mga kaso hin panmatay in drug related.
Pamati han interview han isumat.com kan Atty. Pontejos para han iba pa nga mga detalye.


text:
Isumat.com/8:11AM, July 30, 2020
15 nga mga residente han Sinirangan Bisayas an bag-o nga nagkatatapnan han COVID-19 sumala han iginpagawas nga report han DOH Regional Office kakulop, Hulyo 29, 2020.
Upod han mga nagpositibo han kagaw in usa nga health worker ngan mayda liwat kaapi han Bureau of Fire Protection. Taga Merida, Leyte an 49-anyos nga babaye nga health worker pero waray pa maghatag an LGU hin kadugangan nga detalye. An Fire Officer in taga Matalom, Leyte. An LGU in nagsering nga 38 anyos an pasyente. Mayda liwat usa pa nga pasyente an Matalom ug hiya in LSI nga babaye tikang ha Cebu.
An Ormoc in may nagpositibo pinaagi hin 26-anyos nga lalaki tikang ha Cebu; usa naman nga OFW tikang ha Miami, Florida an natapnan ha Albuera; 43-anyos tikang ha Manila an bag-o nga pasyente ha Barugo; tikang naman ha Pasig City an 28-anyos nga pasyente ha Tolosa; 26-anyos nga babaye an bag-o nga kaso ha Mayorga; ngan OFW nga lalaki an nagpositibo ha Palompon.
Ha probinsya han Biliran, tag-usa nga kaso an nahipatik ha Kawayan ngan Caibiran ngan hira in tikang ha Rizal ngan Pasay City.
Mga LSI gihapon an tulo nga bag-o nga kaso ha Calbayog City. Hira in mga kababayen-an, kun diin an duha in tikang ha Marikina ug an usa tikang ha Pasay. 27 na katawo an nagpositibo han virus ha Calbayog ngan 15 an naka-recover.
An bungto han Sta Margarita in may bag-o nga natapnan ug hiya in 48-anyos nga babaye nga LSI.
Ha bug-os nga Eastern Visayas, 863 na an nagpositibo ngan 658 (76%) an naka-recover, upod na denhi an lima nga naka-recover kakulop. Mayda 202 nga Active Cases hapagkayana ngan nagpapabilin ha tulo ka tawo an namatay. An mga health workers nga natapnan in umabot na hin 110. #


text:
Lapulapu
- Ginkuha tikang ha ngaran han bayani, an Lapu-Lapu usa gihapon ka ngaran hin usa ka klase hin isda ha Pilipinas.
Hi Lapu-Lapu (c.1491 – 1547) an pinakauna nga Bisaya nga pinuno ngan datu han Mactan ha Pilipinas. NaKilala hiya komo pinakasyahan nga tuminongnong han kapurupod-an nga umato ha pananakop han Espanya. Ginkikilala hiya yana nga Pinakasyahan nga Bayani han nasud Pilipinas.
Dida han Abril 27, 1521, hi Lapu-Lapu ngan han mga taga-Mactan inmatubang ha pakig-away han mga mananakop (Espanyol) nga pinamuno-an han Portuges nga manunuhid nga hi Fernando de Magallanes. Kinikilala adto nga pag-awayan yana komo Pag-awayan ha Mactan nga nagresulta han kamatay ni Magallanes.
An mga Sugboanon nagtukod hin monumento ha iya dungog ngan an bungto han Opon ginbalhin an ngaran ngadto hin Lapu-Lapu nga yana amo an Syudad han Lapu-Lapu ha isla han Mactan.


text:
Emilio Aguinaldo
- Mayda impormasyon hini nga artikulo nga aada han Iningles nga bersyon nga angay ighubad ha Winaray
Hi Emilio Aguinaldo y Famy (Marso 22, 1869 – Pebrero 6, 1964) usa nga Pilipino nga heneral, politiko, ngan namuno para hin independensya. Usa hiya han mga importante nga tawo han independensya han Pilipinas dida han Rebolusyon Pilipinhon patok han Espanya ngan dida han Gyera Pilipino-Amerikano nga nag-away patok han pag-okupar han mga Amerikano. Ha urhe nga panahon nagsumitir hiya han gobyerno han Estados Unidos.
Ha Pilipinas, hi Aguinaldo an sinisiring nga syahan ngan gibatan-on nga Mangulo han Pilipinas, bisan man kon an iya gobyerno waray kilal-i han mga gobyerno ha langyaw.
Ipinanganak si Aguinaldo sa Cavite el Viejo, Cavite sadton 22 Marso 1869 kan Carlos Aguinaldo y Jamir ngan Trinidad Famy y Valero (1820-1916).


text:
Mahugot nga pagpatuman han mga protocols ngan an panginano ha mga checkpoints
Mahugot nga pagpatuman han mga protocols ngan an panginano ha mga checkpointsJune 10, 2021 No Comments on Mahugot nga pagpatuman han mga protocols ngan an panginano ha mga checkpoints
Tungod ha padayon nga paghinataas han kaso han COVID19 dinhi ha siyudad han Tacloban, mahugot nga pagpatuman han mga protocols ngan an panginano ha mga checkpoints, in upod ha gintatagan hin bugat han lokal nga pamunuan.
Ha pagbabantay han buhatan han TOMECO, CDRRMO ngan TCPO ha San Juanico Bridge, usa ha mga border checkpoints, nahisakpan an 17 katawo na tikang ha Manila nga waray mag-agi ha sakto nga proseso, dida han Miyerkules, Hunyo 9, 2021.
Ini na mga indibiduwal nga waray magpatuman han protocols in dayon liwat ginpa diretso ha quarantine facility ngan an iba in gin pa home quarantine nala ha ira mga panimalay kahuman liwat magpakita hin mga dokumento.
Manunumduman na may ada gihap lima nga mga pahinante nga tikang ha Nueva Ecija nga sumakob dinhi ha Tacloban nga waray gihap umagi hin kaangayan nga proseso.
Ha pagkayana, nagdesisyon an Regional IATF nga igpa-ilarom ha General Community Quarantine an bug-os nga Eastern Visayas ngan granular lockdowns an pira nga LGUs ha rehiyon. Igpapagawas sunod an resolusyon parti hini.


text:
Barbaza
An Barbaza usa nga ikalima nga klase nga bungto ha lalawigan o probinsya han Antique ha Katundan nga Kabisay-an nga rehiyon han Kabisay-an ha Pilipinas. Sumala han 2000 nga census, mayda ini populasyon nga 18,597 ka tawo ha 3,834 nga panimalay.
Mga Baranggay[igliwat | Igliwat an wikitext]
An Barbaza mayda katloan kag siyam (39) nga baranggay.
Mga Sumpay ha Gawas[igliwat | Igliwat an wikitext]
- Philippine Standard Geographic Code Archived 2012-04-13 at the Wayback Machine.
- 2000 Philippine Census Information


text:
Setúbal (distrito)
An Distrito han Setúbal (Pinortuges nga pagluwas: [sɨˈtubaɫ] o [sɨˈtubɐɫ]) nahamutang ha habagatan o salatan-katundan han Portugal, an Ulohan han Distrito amo an syudad han Setúbal.
Ginsasapitan ini han mga distrito han Lisbon ngan Santarém ha amihanan, han distrito han Évora ha sinirangan, han distrito han Beja ha salatan ngan han Kalawdan Atlantiko ha katundan. Mayda ini kahaluag nga 5064 ka km², ngan hin katawhan nga 789,459 nga mga nangungukoy.
Nahimo ini hin napulo kag tulo (13) nga mga munisipyo, nga ginbahin-bahin ngadto hin duha nga mga ubos-nga-rehiyon:
Península de Setúbal:
Sub Region Alentejo Litoral:
Mga sumpay ha gawas[igliwat | Igliwat an wikitext]
- Setubal District Map Archived 2006-01-16 at the Portuguese Web Archive
- Setubal info


text:
Waray-Waray News: Gabay tagan an mga kunsumidor han lana hin kuwarta kontra nga mag-interbiner an goberno han presyo hine - Salceda
Manila (22 October) -- Gabay pa lugod tagan han goberno hin iparalit hin gasolina an mga kosumidor hine kontra han pag interbiner han pameresyohan han mga produkto petrolyo.
Amo ine an iginsering ni Albay Governor Joey Salceda, usa han economic advisers ni President Gloria Macapagal-Arroyo.
Dugang ni Salceda, tikang pa hadto, waray pa man gud mahitutudlok an price controls nga inisyatibo nga masesering tama hira.
Dida han press briefing ha Malacanang kakulop, iginproponer lugod han gobernador nga amendahan an Oil Deregulation Law, ngan iya gintagan doon nga dire maupay para hiton goberno nga magpalakat hin pribado nga negosyo sugad nala hine nga pagtaga lana.
Mas mamaupay na dawla lugod panagan hin salapi an mga konsumidor hin salapi kay bunubuhat naman ngani ine niya yana, an panhatag hin "conditional cash transfer" ug moratorium ha mga nahipautang.
Sering pa ni Salceda, kun igre-regulate hiton goberno iton lana, natural nga magigin reaksyon hine an pagguti han suplay ha merkadohan han lana. Maupay pa daw kun mapalit nala an goberno hin lana ngan ihatag ha mga konsumidor gin-ibanan na nga daan an presyo komo ginsagot han goberno an iba nga kantidad.
Manunumduman nga han nakalabay nga Martes, an mga tag-ada hin gasolinahan in nag-umento han ira presyo tungod han tigda-tigda nga pagbabag-o han presyo han gasolina ha internasyonal nga merkado. (PIA-Eastern Samar) [top]


text:
Waray-Waray News: Malacanang waray sarabutan han balita hin pangingikil
Borongan, Eastern Samar (25 June) -- Waray hinbabaruan an Malacanang bahin han nahisumat nga pangaro hin milyon milyon nga salapi hin mga kongresista nga mga membero han Commission on Appointments ha mga matutudlok kunta nga membero han kanan Presidente kabinite.
Amo ine an ipinagawas nga report han nakalabay nga Biyernes. Nahi sumat nga labot han salapi, daw nangangaro pa daw ine nga mga kongresmen hin mga contrata para panmalit hin mga gamit ha opisina, mga panhimo hin tulay ug kalsada, mga heavy equipments, mga ticket ha eroplano, gasoline ug mga pwesto ha poder han ira mga kapamily ug mga kauropdan.
Siring daw ni Executive Sec Ermita, dire hiya maaram han sugad nga mga trasaksyones kay baman hiya naka tulo man daw adto hiya pag interview ha han mga taga Commission on appointments kundi waray man daw sugad nga kurondisyon.
Ginawas ine nga isyu tungod han kan kongresman Teves alegasyon han una nga semana nga daw gin aroan an iya anak nga hi Finance Sec. Margarito teves hin otsenta milyones de pesos komo usa nga membero han cabinet. An tatay ni Teves in nag-alegar nga an iba ngani han mga kongresista nga nag-aro han iya anak hin suhol para la ma appoint in pinadalagan han ira ka asaw-an komo masunod kunta ha ira, pero waray man panaog.
Ha luyo hine nga akusasyon, nagsiring hin Economic Planning Sec. Romulo Neri nga nagkaistorya hira ngan hi Teves, pero waray daw hiya pag luwas kasumpay hin mga pangikil kundi an katag-iha la maaprobaran nga mga appointment. Bisan pa hin Agriculture sec. Arthur Yap in nagsiring gihapon nga waray daman hiya arui hin suhol kundi na konpermar man gihapon an iya ka cabinet secretary. (PIA Borongan) [top]


text:
Carlos P. Romulo
Hi Carlos Peña Rómulo, QSC PLH (14 Enero 1898 – 15 Disyembre 1985) usa nga Pilipino nga diplomata, tawo-hin-estado, sundalo, periodista ngan paragsurat. Usa hiya nga reporter ha edad nga 16, usa nga editor hin diario ha edad nga 20, ngan usa nga paragmantala ha edad nga 32. Usa hiya han mga nagtukod han Boy Scouts of the Philippines, usa nga heneral han US Army ngan han Pilipino nga Army, mangulo hin unibersidad, Mangulo han Asamblea Heneral han Nasyones Unidas, ngan ha urhe ginkilala nga usa han mga National Artist ha Literatura, ngan nakakarawat hin damo nga iba nga mga dungog ngan mga honoraryo nga degree.
Diplomatiko nga karera[igliwat | Igliwat an wikitext]
Nagsirbe hi Rómulo hin walo nga mga mangulo han Pilipinas, tikang kan Manuel L. Quezon tubtob kan Ferdinand Marcos, komo Maghirilom hin mga Panlangyaw nga mga Butang han Pilipinas ngan komo representante han nasod ngadto han Estados Unidos ngan ngadto han Nasyones Unidas. Nagsirbe gihapon hiya nga Residente nga Komisyoner ngadto han U.S. House of Representatives han panahon han Komunwelt. Dugang pa, nagsirbe gihapon hiya nga Maghirilom hin Edukasyon ha mga Gabinete nira Mangulo Diosdado P. Macapagal ngan Mangulo Ferdinand E. Marcos tikang han 1962 tubtob 1968.[1][2]
Mga libro[igliwat | Igliwat an wikitext]
- I Saw the Fall of The Philippines
- Mother America
- My Brother Americans
- I See The Philippines Rise
- The United
- Crusade in Asia (The John Day Company, 1955; mahiunong han 1953 nga kampanya han pinili-ay hin pagkamangulo ni Ramon Magsaysay)
- The Meaning of Bandung
- The Magsaysay Story (upod kan Marvin M. Gray, The John Day Company 1956, gindugngan nga re-edition han Pocket Books, Special Student Edition, SP-18, December 1957; biyograpiya ni Ramon Magsaysay, Pocket Books edition gindugngan hin dugang nga kapitulo han kamatay ni Magsaysay)
- I Walked with Heroes (autobiyograpiya)
- Last Man off Bataan (an mga gin-agian ni Romulo han pagbomba han mga Hapon nga idro.)
- The Filipino Flag Rises...Alone
- Im a Filipino
Mga kasarigan[igliwat | Igliwat an wikitext]
- Zaide, Gregorio F. (1984). Philippine History and Government. National Bookstore Printing Press.
- Romulo, Beth (June 1989). "Unforgettable Carlos P. Romulo". Reader's Digest.
- ↑ "Archived copy". Ginhipos tikang han orihinal han 2011-09-19. Ginkuhà 2014-11-14.CS1 maint: archived copy as title (link)
- ↑ "Archived copy". Ginhipos tikang han orihinal han 2017-07-14. Ginkuhà 2014-11-14.CS1 maint: archived copy as title (link)
Mga sumpay ha gawas[igliwat | Igliwat an wikitext]
- Extensive biography
- Carlos P. Romulo ha WN
- Carlos P. Romulo at the Biographical Directory of the United States Congress
- A film clip "Longines Chronoscope with Carlos P. Romulo" is available for free download at the Internet Archive [more]


text:
Leiria (distrito)
An Distrito han Leiria (Pinortuges nga pagluwas: [lɐiˈɾiɐ]) nahamutang ha Butnga nga Portugal. An Kapital nga Distrito amo an syudad han Leiria nga ha yana amo gihapon an gidako-i nga syudad. Han una an syudad han Caldas da Rainha amo an gidamo-i hin katawhan, yana amo an ikaduha.
An distrito nahimo hin napulo kag unom (16) nga mga munisipyo: [S = syudad/cidade B = bungto/vila]
- Alcobaça S
- Alvaiázere B
- Ansião B
- Batalha B
- Bombarral B
- Caldas da Rainha S
- Castanheira de Pêra B
- Figueiró dos Vinhos B
- Leiria S
- Marinha Grande S
- Nazaré B
- Óbidos B
- Pedrógão Grande B
- Peniche S
- Pombal S
- Porto de Mós B


text:
(PHOTO: Pxfuel, Creative Commons)
Kilala an mani nga usa nga snakon ngan marasa nga sumsuman ha mga parahubog, pero maaram ba kamo nga dako ine an bulig para ha aton panlawas? Kay an pagkaon hin iba-iba nga klase hin mani kay pwede malikayan an pagkamay-ada heart attack ngan iba pa nga sakit base ha study journal nga ginpagawas han Journal of the American College of Cardiology.
Sumala ha report, katorse-porsyente (14%) an posibilidad nga makalikay an pagkaon hin mani, upod an nilaga, ha pagkamay-ada sakit ha kasing-kasing, ngan baynte-porsyento (20%) naman nga pwede malikyan an pagkamay-ada komplikasyon tungod ha pagtig-a hit arteries.
Damu na an pag-istudyo ha pagkaon han mani an gumawas, pero sumala ha JACC na iba an research na ira ginhimo ngan padayun nira iistudyohan an mga kaupayan na pwede makuha hine.
IBA PA NGA BENEPISYO NGA PWEDE MAKUHA HA PAGKAON HIN MANI:
1. Nakakadugang hin kusog ha kada adlaw nim nga pagtrabahobvisan ha gutiay nga kunsumo.
2. Nakaka-iban hin tsansa nga magkamay-ada stroke tungod ha antioxidant na resveratrol.
3. Nakakapaupay ha memorya tungod ha vitamin B3 nga rason ha pagiging aktibo han utok.
4. Nareregulate it blood sugar pinaagi ha manganese nga nakaka-absorb gehap hin fats ngan carbohydrates.
5. Nakakapaupay hit panit tungod ha vitamin E nga nakakabulig ha pagmaintain hin healthy skin cells.
Tigamne la na mas marasa ine kaunon kun hilaw kaysa ha prito tungod nga waray ine halo nga asin. iTacloban


text:
Buguias
An Buguias usa nga ika-upat nga klase nga bungto ha lalawigan han Benguet, Pilipinas. Sumala han census han tuig 2000, mayda ini populasyon nga 33,177 ka tawo ha 6,312 nga mga panimalay.
An ngaran nga Buguias tikang han pulong nga Bogey-yas, usa nga kilalado nga puy-anan hin mga Igorot han panahon ugsa-han-Espanyol. An kasurat ginbag-o ngan ginsurat nga "Buguias" han mga Espanyol nga mga namumuno. Sugad han Bogey-yas, in iba nga mga ngaran sugad han Loo, Tucucan, Tinoc, Buguias, Abatan, Ambuse (nga yana Kabayan), Lutab, Karao, Bokkod, Acupan, Kafagway (nga yana Syudad han Baguio), Benguet (nga yana La Trinidad), Mankayan, ngan Lepanto mga kilalado nga urukyan hin mga Igorot han panahon han mga Espanyol.
Mga baranggayIgliwat
An Buguias ginbahin ngadto hin napulo kag upat (14) nga mga baranggay.
- Abatan- The small city of buguias
- Amgaleyguey
- Amlimay
- Baculongan Norte
- Bangao
- Buyacaoan
- Calamagan
- Catlubong
- Loo- beey di inggay di mata na, hehehehe
- Natubleng
- Poblacion (Central)
- Baculongan Sur
- Lengaoan
- Sebang
Mga sumpay ha gawasIgliwat
- Philippine Standard Geographic Code Archived 2012-04-13 at the Wayback Machine.
- 2000 Philippine Census Information


text:
Dover (pansayod)
An Dover puyde liwat mangahulógan han masunod:
Mga lugar[igliwat | Igliwat an wikitext]
- Estados Unidos
- Dover, Delaware - usá nga syudad ha estado han Delaware, Estados Unidos.
- Dover, New Hampshire - usá nga syudad ha estado han New Hampshire, Estados Unidos.
- Dover, New Jersey - usá nga bungto ha estado han New Jersey, Estados Unidos.
- Dover, Ohio - usá nga syudad ha estado han Ohio, Estados Unidos.
- Reino Unido
- Dover, Kent - usá nga bungto ha condado han Kent, Reino Unido.


text:
Turnover han Day Care ha Brgy. 103-A Paglaum ha siyudad han Tacloban
Turnover han Day Care ha Brgy. 103-A Paglaum ha siyudad han TaclobanAugust 26, 2021 No Comments on Turnover han Day Care ha Brgy. 103-A Paglaum ha siyudad han Tacloban
Tacloban City (Aug. 26, 2021) – Para ha edukasyon han kabataan, kaupod an mga opisyales han Eagles Club, Tacloban Business Club Incorporated (TBCI) nga gin mamangulohan han ira Presidente, Mr. Raymund Romualdez, opisyal nga igin turnover yana nga adlaw an Day Care ha Brgy. 103-A Paglaum ha siyudad han Tacloban.
Kaupod ni Romualdez dida han ribbon cutting ngan turnover hira Brgy. Kapitan Edgardo D. Condesa ngan Atty. Agnes Pacheco han City Mayor’s Office komo representante ni Mayor Alfred S. Romualdez nga nakadto hin nahiuna nga aktibidad.
Siring ni Brgy. Kapitan Condesa, an Day Care Center in osa nga proyekto han TBCI, Eagles Club ngan han City Government of Tacloban- sanglit dako an iya pasalamat hini nga mga grupo hasta kan Mayor Romualdez nga hira in may-ada hini para han ira mga kabataan ha barangay.
Sumala naman kan City Social Welfare and Development Officer Chona Fe Aurelia- Bahin, sunod mismo nga semana mag titikang dayon an supplemental feeding han kabataan agud magin himsug ngan magin andam ha pag-aram dida han Day Care Center an mga kabataan.
MMPadernos


text:
View by:
Kamag-anak Inc.
A series on political dynasties and their effects on the 2022 elections.
IBA NAMAN
Time to diet na ba? Sayud it mga pag-aram nga nagtitinambukon iton mga political dynasty ha Pilipinas.
An gitatambuki nga political dynasty in nakapadaug hin 25 nga elected position ha ira tagsa-tagsa nga probinsya dida han 2019.
Pak! You have the power!
Ha tiarabut nga piniliay, ada ha iyu an gahum kun iyu pababay-an nga magpadayun nga mangulo itun political dynasties ha iyu lugar.
O kun titikangan mo it pagbabago nga deserve gayud naton nga tanan.


text:
Maluku (lalawigan)
An Maluku usa ka lalawigan han Indonesya. Naglalakip hini han sentro ngan salatan nga mga rehiyon han Kapurupod-an Maluku. An panguna nga syudad ngan ulohan han probinsya han Maluku amo an Ambon ha gutiay nga Isla Ambon. Ini nga probinsya may-ada populasyon nga 1,533,506 sumala han senso han 2010, ngan an kaurhian nga pagbanabana (para han Enero 2014) kay 1,708,190.
Ngatanan nga parte han Kapurupod-an Maluku anay bahin han uusa nga probinsya tikang 1950 tubtob 1999. Han 1999, an norte nga dapit han Maluku (anay naglalakip han Rehensya Maluku Utara, an Rehensya Halmahera Tengah ngan an Syduad han Ternate) in ginbulag para makahimo hin lain nga probinsya han Norte han Maluku (Pinulongan Indonesya: Maluku Utara)


text:
Southern Leyte
An Southern Leyte (Sinugboanon: Habagatang Leyte; Winaray: Habagatan nga Leyte o Salatan nga Leyte) usa nga lalawigan o probinsya han Pilipinas nga nahimutangan ha Sinirangan nga Kabisay-an nga rehiyon. An kapital hini amo an Syudad han Maasin ngan nahimutangan an probinsya ha habagatan nga ika-upat nga dapit han isla han Leyte. Ha amihanan han lalawigan mabibilngan an probinsya han Leyte an Estrecho han Surigao ha sidlangan. An Dagat Bohol ada ha habagatan, ngan an Canigao Channel, nga tubtob ha Bohol, ha katundan.
Iton Southern Leyte usa nga importante nga kabahin han sistema hin transportasyon han mga isla han nasod, nga mayda mga ferry nga nandadara hin mga tawo ug karga tikang ha Liloan ngadto ha Surigao del Norte ha Mindanao ngan balik.
Ha pagtikang, an Southern Leyte kabahin han Probinsya han Leyte. Tungod hin mga kakurian hin pagdumarah han bug-os nga isla tikang ha Tacloban, an kapital han Leyte, igin-suhestyon nga igbulag an isla ngadto hin duha nga probinsya. Han 1959 gin-aprobahan in balaod nga naghimo han probinsya han Southern Leyte ug an probinsya gin-inagurar dida han 1960.
Iton Limasawa, usa nga isla-nga-bungto ha habagatan gintutuohan nga amo an lugar kon diin ginsaurog an syahan nga misa Katolika han nasod, han pag-abot dida ni Fernando Magallanes han 1521. Pero mayda natuo nga didto ini ginbuhat ha Butuan.
Katawhan ngan Kultura[igliwat | Igliwat an wikitext]
Sinugboanon an lumad nga yinaknan han Southern Leyte.
Ekonomiya[igliwat | Igliwat an wikitext]
Heyograpiya[igliwat | Igliwat an wikitext]
Politikal[igliwat | Igliwat an wikitext]
An Southern Leyte mayda napulo kag walo (18) nga bungto ngan usa (1) nga syudad.
Syudad[igliwat | Igliwat an wikitext]
Mga Bungto[igliwat | Igliwat an wikitext]
Pisikal[igliwat | Igliwat an wikitext]
Kasaysayan[igliwat | Igliwat an wikitext]
Ginhimo nga lain nga probinsya pinaagi han Republic Act 2227.
Kitaa Gihapon[igliwat | Igliwat an wikitext]
Mga Sumpay ha Gawas[igliwat | Igliwat an wikitext]
- Opisyal nga Websayt han Southern Leyte Archived 2009-02-26 at the Wayback Machine.
- Philippine Information Agency nga webpage mahitungod han Southern Leyte Archived 2007-09-27 at the Wayback Machine.
- Southern Leyte Online Archived 2006-03-25 at the Wayback Machine.


text:
Transistor
An transistor usa nga panggamit nga himo han semiconductor nga nagpapakusog o nakapagpaandar hin mga senyales electronika ngan kuryente. Ini in himino han semiconductor nga materyales nga agsob may-ada diri maubos hin tulo nga terminal para hin pagsumpay hin gawasnon nga sirkito. An voltahe o kuryente nga aplikado han usa ka padis han kanan transistor mga terminal an nagcocontrol han kuryente pinaagi hin usa gihapon kapadis nga terminal. Tungod nga an paggawas nga kuryente in puydi magin huruhitaas kaysa han sinasakban nga kuryente, an transistor puydi gihapon magpakusog hin sinyales. Ha pagkayana, an iba nga transistor in nakaputos nga tag-usa la, pero an kadam-an in mabibilngan nga nakasumpay ha integrated circuits.
An transistor an nagtukod han moderno nga electronico nga higamit, ngan mabibilngan bisan diin ha moderno nga mga sistema elektroniko. Hi Julius Edgar Lilienfeld nag-patent han field-effect transistor han tuig 1926 pero diri posible nga aktuwal nga makahimo hin naandar nga gamit hadto nga panahon. An syahan nga praktikal nga paghimo han point-contact transistor naiimbento han 1947 nira John Bardeen, Walter Brattain, ngan William Shockley, mga Amerikano nga fisisita. An transistor nag-bag-o han larangan elektroniko, ngan naghatag paagi para han guruguti ngan burubarato nga mga radio, calculator, ngan kompyuter, labot la han iba pa. An transistor aada ha listahan han IEEE milestone ha elektroniko, ngan hira Bardeen, Brattain, ngan Shockley nagsaro han 1956 nga Pahinugod Nobel para han Fisika para han ira nahimo.
Kasagaran, an mga transistor hinimo tikang ha puro nga silicon o germanium, pero pipira liwat nga mga materyales semikonductor in puydi gamiton. An uska transistor puydi may-ada la hin usa ka klase nga charge carrier, ha sulod han usa ka field effect transistor, o puydi liwat may-ada duha ka kloase nga mga charge carrier sugad ha bipolar junction transistor devices. Itanding ha vacuum tube, an mga transistor agsob gurugudti, ngan nagkikinahanglan la hin gutiay nga kusog para umandar. An pipira nga vacuum tube may-ada bentaha kontra ha mga transistor ha hitaas nga duro nga operating frequencies o hitaas nga operating voltages. An kadam-an nga mga transistor hinimo nga natanding ha standardized specifications han kadam-an nga pabrika.


text:
Kaarangay:Mga natawo han 490 nga dekada UC
Mga tawo nga natawo han 490 nga dekada UC.
Kitaa gihapon: Mga namatay han 490 nga dekada UC.
Mga ubos-nga-kaarangay
Ini nga kaarangay mayda han mga nasunod nga 10 nga mga ubos-nga-kaarangay, tikang hin 10 nga kabug-osan.
#
- Mga natawo han 490 UC (waray sulod)
- Mga natawo han 491 UC (waray sulod)
- Mga natawo han 492 UC (waray sulod)
- Mga natawo han 493 UC (waray sulod)
- Mga natawo han 494 UC (waray sulod)
- Mga natawo han 495 UC (1 P)
- Mga natawo han 496 UC (1 P)
- Mga natawo han 497 UC (waray sulod)
- Mga natawo han 498 UC (waray sulod)
- Mga natawo han 499 UC (waray sulod)
Mga pakli ha kaarangay nga "Mga natawo han 490 nga dekada UC"
An mga nasunod nga 2 ka mga pakli aada hini nga kaarangay, tikang hin 2 nga kabug-osan.


text:
Dagat Baltiko
An Dagat Baltiko in uska dagat ha Kalawdan Atlantiko, nga pinapalibotan han Rawis Eskandinabya, Finlandya, mga nasod Baltiko, ngan an Kapatagan Norte han Europa. Naglalakip hini an Gulpo han Boithnia, an Bahia han Bothnia, an Gulpo han Finlandya ngan an Gulpo han Riga. An dagat in nagtitikang ha 53°N padkadto ha 66°N latitud ngan tikang ha 10°E to 30°E longitud. An dagat Mediterrano han Atlantiko, ngan an limitado nga surusalyo han tubig ha butnga han duha nga kalawasam, an Dagat Baltiko in naawas pakadto ha kapurupod-an Daniko pakadto ha Kattegat pinaagi han mga estrecho han Øresund, an Dako nga Paha, ngan an Gutiay nbga Paha.
An Baltiko mismo in natutubtoban ha iya norte nga bahin, ha latitude 60°N, han kapurupod-an Åland ngan an Gulpo han Bothnia, ha iya norte-sinirangan nga bahin han Gulpo han Finlandya, ha iya sinirangan nga bahin ha Gulpo han Riga, ngan an iya Katundan nga bahin han Salatan-Swediko nga bahin han Rawis Eskandinabya.
Pinanbasaran[igliwat | Igliwat an wikitext]
- ↑ "Coalition Clean Baltic". Ginhipos tikang han orihinal han 2 June 2013. Ginkuhà 5 July 2013.
- ↑ Oceanographic data
Padugang nga barasahon[igliwat | Igliwat an wikitext]
- Ojaveer H., Jaanus A., MacKenzie B. R., Martin G., Olenin S., et al. (2010). "Status of Biodiversity in the Baltic Sea". PLoS ONE 5(9): e12467. doi:10.1371/journal.pone.0012467
Mga sumpay ha gawas[igliwat | Igliwat an wikitext]
Wiktionary, an gawasnon nga pagpurulongan o diksyunaryu.
- Dagat Baltiko mapipidlitan nga mapa ngan mga detalye. Archived 2007-10-23 at the Wayback Machine.
- Panalipdi an Dagat Baltiko san-o ini magin urhi na.
- Ganghaan han an Dagat Baltiko– uska sityo nga minimintinar hanArchived 2012-07-28 at Archive.is (FIMR) (ha Iningles, Fininlanya, Swenidiko ngan Inestonya)
- www.balticnest.org Archived 2011-06-25 at the Wayback Machine.
- Ensayklopedya han Kasaysayan han Baltiko Archived 2005-03-17 at the Wayback Machine.
- Mga daan nga nagkaruruba nga barko ha Baltiko
- Paunan-o nagbabag-o an Dagat Baltiko Archived 2007-12-12 at the Wayback Machine. – Prehistorya han Baltiko tikang ha Polish Geological Institute
- Urhi nga Weichselyano ngan and Holoseno nga kasaysayan han pagbalhin han baybayon ha Dagat Baltiko ha Finlanya – damo pa nga prehistorya han Baltiko tikang ha Departamento han Heyograpiya ha University of Helsinki
- Atlas han Libong Baltiko: Interaktibo nga mapa han rehiyon Dagat Baltiko Archived 2004-06-03 at the Wayback Machine.
- Masasalbar ba an Dagat han Bag-o nga Plano hin Panlimpyo? – spiegel.de
- Talaan han ngatanan nga mga Aragian han sarakyan pandagat ha Dagat Baltiko Archived 2006-09-03 at the Wayback Machine.
- An Komisyon Helsinki The Helsinki Commission (HELCOM) An HELCOM in uska nagdudumara nga lawas han "Kasabutan hiunong han Pagpanalipod han Libong Marino ha Lugar han Dagat Baltiko"
- Baltice.org – pananabutan nga may pagkahisumpay ha kathagkot nga paglayag ha Dagat Baltiko.
- Baltic Sea Wind Archived 2008-12-05 at the Wayback Machine. – Mga sumat panahon marino
- Ostseeflug Archived 2009-08-31 at the Wayback Machine. – Uska halipot nga pelikula (55'), nga nagpapakita han baybayon ngan an dumagko nga mga Aleman nga syudad ha Dagat Baltiko.


text:
Ignacio Zaragoza
Hi Ignacio Seguín Zaragoza (Marso 24, 1829 – Septyembre 8, 1862) usa nga heneral han Mehikano nga Armada, nga kilalado han iya 1862 nga pagpirde han mga invasor nga Franses nga mga puwersa dida han Pag-awayan ha Puebla han Mayo 5 (an Cinco de Mayo).
Hi Zaragoza natawo didto han bungto han Presidio de la Bahía del Espíritu Santo nga nahamutang han kasanhi nga Mehikano nga estado han Coahuila y Tejas, nga yana amo an syudad han Goliad, Texas, han Estados Unidos. An pamilya Zaragoza binmalhin ngadto ha Matamoros han 1834 ngan ha sunod ngadto ha Monterrey han 1844, nga diin an batan-on nga Ignacio nag-entra han seminaryo.
Dida han kasamok politikal han dekada 1850 ha Mehiko, inmapi hi Zaragoza han army nga nagsuporta han causa han Partido Liberal han Mehiko, nga nagtipa kan diktador Antonio López de Santa Anna. Namuno hi Zaragoza hin army hin mga boluntaryo han 1855 nga nagpirde kan Santa Anna ngan nagresulta han pagreestableser hin konstitusyonal nga gobyerno demokratiko ha Mehiko.
Hi Zaragoza nagsirbe komo Secretarya hin Gyera tikang han Abril tubtob Oktubre 1861 dida han kabinete ni Presidente Benito Juárez. Nagresignar hiya agod mamuno han Mehikano nga Army ha Sinirangan patok han mga nagsulong nga mga Europeo.
Han pagsulong ha Mehiko han mga Franses nga mga puwersa ni Napoleon III, hi Zaragoza nag-away patok ha ira, syahan ha pagkig-away han Franses ha Acultzingo han Abril 28, 1862, nga diin napiritan hiya pag-atras. Hi Zaragoza maaram han maupay nga posisyon depensiba ha gawas han syudad han Puebla, nga diin, upod hin puwersa nga guruguti-ay ngan diri-kaupay an ka-armas sugad han mga Franses, ginpirde niya an mga burubalik-balik nga mga pag-atake han Franses dida han Mayo 5. Inmatras an mga Franses ngadto ha Orizaba.
Waray la mag-iha katapos han iya pagdaog, nagkasakit hiya hin typhus, nga amo an ginkamatyan niya ha edad han 33.
An iya sikat nga darahonon Las armas nacionales se han cubierto de gloria (buot sidngon "An mga armas nasyonal gintabonan hin himaya" o "An mga armas nasyonal natabonan hin himaya") gin-gagamit paghinumdom han pakig-away, ngan aada, upod han litrato ni Zaragoza, han yana nga MXN $500 banknote. An darahonon nga Las armas nacionales se han cubierto de gloria tikang han surat nga iya ginpadara ngadto han mga namumuno ha iya (hi Presidente Benito Juárez) nga pagsumat ha ira han pagdaog patok han mga Franses.
Kitaa Gihapon[igliwat | Igliwat an wikitext]
Reperensya[igliwat | Igliwat an wikitext]
- "Zaragoza, Ignacio Seguín". The Handbook of Texas Online. Ginkuha dida han Hulyo 1, 2005.


text:
Dipolog
An Syudad han Dipolog usa nga ikaduha nga klase nga syudad ha lalawigan o probinsya han Zamboanga del Norte ha Pilipinas. Amo ini an kapital nga syudad han Zamboanga del Norte. Sumala han census han tuig 2000, ini may populasyon nga 99,862 ka tawo ha 20,461 nga panimalay. Mayda ini kahaluag nga 137 ka km² ngan ginpapalibutan ini hin nagtaas nga mga bukid-bukid ha salatan ngan han Kalawdan Pacifico ha amihanan.
Kilalado an Dipolog tungod han mga wild orchid hini ngan tungod gihapon han industriya hin sardinas nga tikang hin maupay nga lugar hin panagat ha mga kalawdan tikang han labnasan hini. Gin-agnayan ini nga "Orchid City of the South" (kon ha Winaray: "Orchid nga Syudad han Salatan").
An Dipolog puyde makadtoan pinaagi hin idro ngadto ha Aeropuerto han Dipolog o pinaagi hin ferry nga barko tikang ha Syudad han Dapitan.
Mayda bag-o nga ginhimo nga boulevard dida han amihanan nga labnasan han Dipolog nga sikat ha gab-i komo lugar nga istambayan para hin mga batan-on ngan mga bag-o pa la nga mga pamilya.
Mga BaranggayIgliwat
An Syudad han Dipolog ginbahin ngadto hin mga karuhaan kag usa (21) ka baranggay.
Mga Sumpay ha GawasIgliwat
- Syudad han Dipolog nga websayt
- Philippine Standard Geographic Code Archived 2012-04-13 at the Wayback Machine.
- 2000 Philippine Census Information


text:
Kaarangay:Mga natawo han 260 nga dekada UC
Mga tawo nga natawo han 260 nga dekada UC.
Kitaa gihapon: Mga namatay han 260 nga dekada UC.
Mga ubos-nga-kaarangay
Ini nga kaarangay mayda han mga nasunod nga 10 nga mga ubos-nga-kaarangay, tikang hin 10 nga kabug-osan.
#
- Mga natawo han 260 UC (waray sulod)
- Mga natawo han 261 UC (waray sulod)
- Mga natawo han 262 UC (waray sulod)
- Mga natawo han 263 UC (waray sulod)
- Mga natawo han 264 UC (waray sulod)
- Mga natawo han 265 UC (waray sulod)
- Mga natawo han 266 UC (waray sulod)
- Mga natawo han 267 UC (waray sulod)
- Mga natawo han 268 UC (waray sulod)
- Mga natawo han 269 UC (waray sulod)


text:
Isumat.com/Nobyembre 23, 2021
Waray pa ngani makakatukdaw an mga mulopyo tikang han sakripisyo tungod han pandemya, aadi na liwat hin bag-o nga kalbaryo nga papas-anon han mga taga Sinirangan Bisayas – hitaas nga umento han presyo han papliton.
Mabido-on nga iginpahayag han Philippine Chamber of Commerce and Industry (PCCI) Tacloban-Leyte Chapter nga mapipiritan an mga negosyante pagpa-umento han presyo han ira mga baligya tungod han tigda nga paghitaas han taripa nga ira ginbabaydan ha mga produkto nga igindudu-ong ha Pier han Tacloban.
Ini nga umento han taripa in resulta han pagbag-o han nagdudumara han operasyon han nasabi nga pantalan kun diin an Global Port an nagkakapot na yana han operasyon han matapos an kontrata han Leyte Integrated Port Services Inc (LIPSI) pira na ka semana an nakalabay.
An Global Port in nagpa-umento han taripa tikang ha 50 tobtob 570 porsyento han mga kargamento nga naagi ha Tacloban Pier.
Tungod hini, waray mahihimo an mga negosyante kundi magpa-umento liwat han presyo han papliton ug an duro nga madadagmalan hini amo an mga kunsumidor, sering pa han PCCI.
Partikular nga mag-uumento an presyo han semento, bugas, tubong, fertilizers, harina, asukar, grocery items ngan damo pa nga iba.
Iginkakabido han PCCI nga nagpa-umento dayon han taripa an Global Port nga waray man la kunsultasyon han apektado nga mga sektor. Waray gihapon pasabuta an PCCI han magdumara hin bidding para han bag-o nga operator han pier.
Napapa-usa gihapon an grupo kun kay-ano nagpa-umento han taripa ha pier nga waray man natabo nga upgrading o pagpa-upay han mga facilidadis ngan ekipahis ha pier. Sumala han PCCI an mga kadaan nga higamit han LIPSI amo la gihapon an gingagamit han Global Port. Nagpapaki-ana an PCCI kun nahinganga-in an umento han taripa.
Sering pa han hugpo, bug-os nga rehiyon an apektado hini kay an Tacloban an sentro han negosyo, sanglit kadam-an nga negosyante in aadi ha Tacloban nakuha han ira mga produkto.
An PCCI in nagsurat ha Malacanang, Regional Development Council ngan iba pa nga ahensya han gobyerno basi maghatag hin kadagmitan nga pitad agud mabati-an an araba han mga negosyante ngan iba pa nga sektor.
Nagpadangat gihapon hira hin komunikasyon ha mga gobernador ngan mga mayors denhi ha Eastern Visayas mahitungod hini nga isyu.
Ginhihingita han grupo nga mahibalik an kadaan nga taripa ha pier o maghatag hin kasayuran an Global Port kun ano an mga rason han pag-umento han taripa. #


text:
Antipapa
An antipapa usá nga tawo nga, ha pagtipa han sumala han balaod nga papa, naghihimo hin dako nga paningkamot nga makuha an posisyon han Obispo han Roma ngan pagkapamuno han Singbahan Katoliko.[1] Mayda mga panahon tikang han ika-3 ka gatostuig kutob ha butnga-nga-ika-15 nga gatostuig, nga diin in mga antipapa gin-ugopoan hin mga importante nga mga faksyon ha sakob han Singbahan mismo ngan hin mga sekular nga mga namumuno.
Ha panalagsa, makuri masabatan kun hain hin duha nga mga nag-aangkon an angay tawagon nga papa ngan hain an angay tawagon nga antipapa, sugad han kaso ni Papa León VIII ngan Papa Benedicto V.[2]
In mga tawo nga nag-aangkon la nga hira an papa ngan gutiay an mga nasunod ha ira, sugad han yana nga mga sedevacantista o konklavista nga mga antipapa, diri gin-uupod han mga antipapa ha kaagi.
Mga pinambasaran[igliwat | Igliwat an wikitext]
- ↑ "Usá nga natipa han lehitimo nga napili nga obispo han Roma, nga naniningkamot nga kumuha han trono han papa, ngan kutob hin pira ka grado may pagkamalinamposon hin dakolaay nga bahin ha paningkamot" (Encyclopædia Britannica: Antipope).
- ↑ Mahitungod kan Papa León VIII, an Annuario Pontificio, an panuigon nga barasahon han Santa Sede nasiring: "Ha hiní nga punto, sugad gihapon han butnga han ika-napulo-kag-usa nga gatostuig, makakita kita hin mga piniliay nga diin an mga problema han pagsakto han kriteria ha kasaysayan ngan ha teolohiya ngan balaod han singbahan naghihimo nga imposible nga masabtan hin panigurado hin masayod kun kan-kanay dapit an mayda pagkalehitimo nga an pagkaada nagpamatuod han waray mautod nga sunod hin balaod nga pagsunodsunod han mga Nagsunod ni San Pedro. Ini nga waray pagkamasayaod, nga nagresulta hin pira nga mga kaso nagdangat nga gabay na la diri gamiton an pagbutang hin mga sunodsunod nga ihap dida han talaan hin mga Papa" (tigaman 19 han talaan han mga papa dida han Annuario Pontificio). Mahitungod kan Papa Benedicto V nasiring iní: "Kun hi Papa León VIII amo an Papa sumala han balaod [...] hi Benedicto V usá nga antipapa" (tigaman 20 han talaan hin mga papa).


text:
Perú
An Peru (ha Kinatsila ngan pormal nga Winaray; Perú; ha Quechua ngan Aymara: Piruw) nga an opisyal nga pagtawag Republika han Peru (ha Kinatsila: República del Perú) usa nga nasod ha katundan nga Salatan nga Amerika. An syudad han Lima [1] an kapital han nasod. Ginsasapitan ini ha amihanan han Ecuador ngan Colombia, han Brasil ha sidlangan, han Bolivia ha timugan, han Chile ha salatan, ngan han Kalawdan Pacifico ha katundan. Mayda ini komplehado nga heyograpiya tikang han kahitasan han Cordillera de los Andes ngan han mga sulog han Pacífico, nga nagdangat hin mga klima ngan kiritaon nga magdirudilain sugad han desierto nga mga dapit, an mga kahitas-an han Andes o an selva tropical han katubigan amazónica, nga naghahatag han nasod hin teritoryo nga dako hin pagkadirudilain hin mga natural nga katig-ayunan.
An teritoryo Peruano amo an lugar han Norte Chico mga sibilisasyon, usa han gima-ihai ha kalibutan, ngan han Imperyo Inca, an gidako-i nga estado ha Pre-Columbina nga Amerika. An Imperyo Espanyol nagsakop han rehiyon dida han ika-16 nga siglo ngan an nagtukod hin virreinato, nga naglakip han kadam-an han mga kolonya Espanyola ha Salatan nga Amerika. Katapos han pagkaada hin independensya dida han 1821, an Peru nagkaada hin mga panahon hin kasamokan ha politika ngan ha finansya pati gihapon hin mga panahon hin estabilidad ngan pagdukwag han ekonomiya.
An populasyon han Peru gin-estimar nga 28 ka milyon ngan ini multi-etniko nga naglalakip hin mga Tuminongnong o Lumad, mga Europeo hin katulinan, mga Asyan ngbp. Bisan man kon Kinatsila an opisyal nga yinaknan, damo nga mga tawo nayakan hin Quechua, Aymara o iba pa nga mga lumadnon nga mga yinaknan.
- Mangulo: Pedro Castillo (2021-)
- Premier: Guido Bellido (2021-).
Administratibo nga pagbahinbahin[igliwat | Igliwat an wikitext]
An Peru ginbahin ngadto hin mga 25 ka rehiyon ngan an probinsya han Lima. An tagsa rehiyon mayda na-elehido nga gobyerno nga mayda mangulo ngan konseho nga nasirbe hin upat-ka-tuig.[2] An mga yana nga rehiyon han Peru amo an mga han una tinatawag nga departamento ngan agsob pa gamiton an daan nga pagtawag kondi an opisyal nga designasyon ha ira mga rehiyon ngan mayda hira mga gobierno regional. Ini kabahin han proseso hin pagdesentralisar ngan pagrehiyonalisar han Peru.
An mga gobyerno rehiyonal naplano han pagpadukwag han rehiyon, nagbubuhat hin mga proyekto hin public investment ngan nagpapanguna hin mga buruhaton ha ekonomya ngan nagdudumara han tinatag-iyahan han publiko.[3] An probinsya han Lima gindudumara hin konseho hin syudad.[4]
Mga rehiyon[igliwat | Igliwat an wikitext]
Mga lalawigan ha Peru[igliwat | Igliwat an wikitext]


text:
Guatemala
An Guatemala (nga an opisyal nga ngaran Republika han Guatemala; ha Kinatsila: República de Guatemala) (tikang han Nahuatl nga pulong nga Quauhtlemallan nga buot sidngon 'lugar hin damo nga kakahoyan') usa nga nasod ha Butnga nga Amerika, nga ginsasapitan ha katundan ngan amihanan han Mehiko, ha sidlangan han Belice ngan han Golfo han Hunduras, ha timugan han Honduras ngan El Salvador ngan ha salatan han Kalawdan Pacifico. Mayda kahaluag nga 108,889 ka kilometro an nasod. An kapital han nasod amo an Syudad han Guatemala.
Mga departamento ngan munisipyo[igliwat | Igliwat an wikitext]
An Guatemala ginbahin ngadto hin walo (8) nga rehiyon, karuhaan kag duha (22) nga mga departamento (departamentos) ngan ini ginbahin liwat ngadto hin mga tulo ka gatos katloan kag tulo (332) nga mga munisipyo (municipios).
An mga departamento amo an:


text:
Aloguinsan
An Aloguinsan usa nga ikalima ka klase nga bungto ha lalawigan o probinsya han Sugbo ha Butnga nga Kabisay-an nga rehiyon han Kabisay-an ha Pilipinas. Sumala han census han tuig 2000, mayda ini populasyon nga 24,180 ka tawo ha 4,821 nga panimalay.
Mga Baranggay[igliwat | Igliwat an wikitext]
An Aloguinsan ginbahin ngadto hin napulo kag lima (15) nga baranggay.
- Angilan
- Bojo
- Bonbon
- Esperanza
- Kandingan
- Kantabogon
- Kawasan
- Olango
- Poblacion
- Punay
- Rosario
- Saksak
- Tampa-an
- Toyokon
- Zaragosa
Mga Sumpay ha Gawas[igliwat | Igliwat an wikitext]
- Philippine Standard Geographic Code Archived 2012-04-13 at the Wayback Machine.
- 2000 Philippine Census Information


text:
Wikipedia:Mga pulong nga may labaw pa hin usa nga kahulogan
An pansayod (ha Iningles nga Wikipedia: disambiguation) amo an proseso hin paghatag hin kasayoran, pinaagi hin paglista han mga titulo han mga pakli o artikulo nga an usa nga pulong o prase (phrase) mayda ikaduha o darudamo pa nga buot ginpapasabot---mga pulong nga may labaw pa hin usa nga kahulogan. Ang mga pansayod dalan nga pangadto ha mga lain-lain nga topiko nga mayda dirudilain nga pakli kundi pareho an termino o pulong ha ira titulo.


text:
Kaarangay:Mga namatay han 860 nga dekada UC
Mga tawo nga namatay han 860 nga dekada UC.
Kitaa gihapon: Mga natawo han 860 nga dekada UC.
Mga ubos-nga-kaarangay
Ini nga kaarangay mayda han mga nasunod nga 10 nga mga ubos-nga-kaarangay, tikang hin 10 nga kabug-osan.
#
- Mga namatay han 860 UC (waray sulod)
- Mga namatay han 861 UC (waray sulod)
- Mga namatay han 862 UC (waray sulod)
- Mga namatay han 863 UC (waray sulod)
- Mga namatay han 864 UC (waray sulod)
- Mga namatay han 865 UC (waray sulod)
- Mga namatay han 866 UC (waray sulod)
- Mga namatay han 867 UC (waray sulod)
- Mga namatay han 868 UC (waray sulod)
- Mga namatay han 869 UC (waray sulod)


text:
San Rafael, Iloilo
An San Rafael usa nga ikalima nga klase nga bungto ha lalawigan o probinsya han Iloilo ha Katundan nga Kabisay-an nga rehiyon han Kabisay-an ha Pilipinas. Sumala han 2000 nga census, mayda ini populasyon nga 12,847 ka tawo ha 2,450 nga panimalay.
Mga Baranggay[igliwat | Igliwat an wikitext]
An San Rafael mayda siyam nga baranggay.
- Aripdip
- Bagacay
- Calaigang
- Ilongbukid
- Poscolon
- San Andres
- San Dionisio
- San Florentino
- Poblacion
Mga Sumpay ha Gawas[igliwat | Igliwat an wikitext]
- Philippine Standard Geographic Code Archived 2012-04-13 at the Wayback Machine.
- 2000 Philippine Census Information


text:
Tanjay
An Syudad han Tanjay usa nga ikalima nga klase nga syudad ha lalawigan o probinsya han Negros Oriental ha Butnga nga Kabisay-an nga rehiyon han Kabisay-an ha Pilipinas. Sumala han 2000 nga census, mayda ini populasyon nga 70,169 ka tawo ha 14,156 nga panimalay. Mayda ini kahaluag hin tuna nga 539.30 ka kwadrado nga kilometros.
Mga Baranggay[igliwat | Igliwat an wikitext]
An Syudad han Tanjay mayda karuhaan kag upat (24) nga baranggay.
Mga Sumpay ha Gawas[igliwat | Igliwat an wikitext]
- Philippine Standard Geographic Code Archived 2012-04-13 at the Wayback Machine.
- 2000 Philippine Census Information